Dowlada oo markii ugu horeesay iska fogeysay Arin muddo badan lagu eedeenaayay.\nDowladda Soomaaliya ayaa waxa ay ka hadashay markii ugu horeysay warar ku aadan in raga kasoo goostay Ururka Al-Shabaab lagu biiriyo ciidamada xooga dalka Soomaaliyeed, xilli dadka arimaha ciidanka ka hadla Dowladda ay ku dhaliileen arimahaasi.\nWasiirka amniga C/kariin Xuseen Guuleed oo ka hadlaye Baarlamaanka hortooda, ayaa wuxuu sheegay in rag kasoo goostay Shabaab oo ay Dowladda ogtahay aysan ku jirin ciidamada xooga dalka Soomaaliyeed.\nWasiir Guuleed, ayaa wuxuu sheegay inuu sicad usheegayo in wararka noocaasi ay yihiin been abuur, ciidamada xooga dalka Soomaaliyeed qeybahooda kala duwana aysan ku jirin rag Shabaab kasoo goostay.\nRaga Shabaabka kasoo goosta ee Dowladda Soomaaliya isku soo dhiiba ayaa wuxuu sheegay in Dowladda ay udejisay qorshe cad oo ku aadan in ragaasi la dhaqancelinayo, kuwa dambiyadooda ay culus yihiin ee Shabaabka ahna loo gudbiyo Hay’adaha Garsoorka Dowlada si tallaabo sharciga waafaqsan looga qaado.\nMarka laga soo tago hadalka Wasiirka amniga Soomaaliya ee ku aadan beeninta in xubnaha Shabaab kasoo goostay ay kamid yihiin ciidamada Dowladda Soomaaliya ayaa waxaa jiro xubno kamid ah ciidanka Nabadsugida oo Shabaab kasoo goostay hadana ciidamada la shaqeeya.\nWaxaa kaloo jira ciidamo loogu magacdaray (Ruuxaanta) oo gabigoodaba ah Shabaab soocan kuwaasi oo farmuuqa raga kale ee Shabaabka ah ee howlgalada lagu soo qabto, sidoo kalena qaarkood dhabarka ka taabta,qofkii ay taabtaan ayaa waxaa la sheegaa inuu yahay Shabaab la aqoonsaday.\nInta badan Dhalinyarada ka tirsan Shabaab ee isku soo dhiiba Dowladda Soomaaliya ayaa waxaa lagu xareeya Xero lagu magacaabo SARANDA oo lagu dhaqanceliyo Shabaabka isa soo dhiiba.\nDamiir Xumida Soomaalida, iyo Dalxiiska Qunsulka Kenya iyo Kismaayo Maxaan …\nCiidamada Booliska Dalka Kenya ayaa Mudooyinkaa Xarig iyo Tarxiil ku haya Soomaalida Qaxootigaa ee Dalkooda ku nool.\nWaxaa jira in sidoo kale uu Magaalada Nairobi lagu Xiray Qunsulkii Safaarada Soomaalida ee Dalka Kenya,kaas oo Dowladda Federaalka Soomaaliya ay ka Carootay.\nsikastaba maanta ayaa Safiirka Kenya u jooga Soomaaliya waxaa uu Booqanayaa Magaalada Kismaayo ee Kenya Ciidamadeeda ay joogaan.\nShacabka Soomaaliyeed ayaa Arintaas si xun u dhaliilay aygoona sheegay in Safiirka Maadaama uu Dalka Soomaaliya uu Kenya u Fadhiyo in uu Soomaalida dhibka la qeybsado.\nWASIIRKA AMNIGA: Suuqyo Madow oo hubka lagu iibiyo ayaa Muqdisho ka jira”\nWasiirka Amnig Qaranka, C/kariin Xuseen Guuleed oo ka jawaabayay su’aalo ay xildhibaannada baarlamaanku shalay weydiiyeen ayaa sheegay in Muqdisho ay ku yaallaan suuqyo madoow oo lagu iibiyo hubka, balse ay dagaal kula jiraan.\nSu’aashan oo uu weydiiyay mudne ka tirsan baarlamaanka ayaa ahayd wuxuu kala socdo suuqyo hubka dowladda lagu iibiyo oo ku yaalla Muqdisho isagoo sheegay inuusan jirin suuq si cad hubka loogu iibiyo, balse ay jiraan suuqyo madow oo qorsoodi ah oo hubka lagu kala iibsado ayna dagaal cad kula jiraan.\n“Muqdisho waxaa ku yaalla suuqyo madow oo hubka lagu iibiyo, kuwaasoo si qarsoodi ah wax loogu kala gato, balse hay’adaha amniga ayaan farmay inay la dagaalamaan suuqyadaas, waana socdaa dagaalka lagu hayo,” ayuu yiri wsiirka.\nSidoo kle, kale wasiirka ayaa xusay in dadka hubka kala iibsanay ay yihiin kuwo kor iska yaqaan, qofka hubka laga iibinaya lagu heshiiyo meel uusan hub oolin, marka heshiiska la gaarana guryo ku dhow-dhow goobahaas laga soo siiyo hubka.\n“Dadka hubka iibinaya ma ahan kuwo hub ku dhex haysta goobta ay markaa ku sugan yihiin, balse qofka ayay si hoose ula heshiiyaan, markaas kaddib ayay hubka kasoo siiyaan guryo ay ku qarsadeen, innaguna daba-gal ayaan ku haynnaa, xitaa meelaha qaarkood kaamirooyin qarsoon ayaan ku xirnay si aan ula soconno dadka hubka iibinaya,” ayuu wasiirku hadalkiisa ku daray.\nWasiirka Amniga Qaranka ayaa intaas ku daray inay jiraan dad lasoo qabtay iyagoo hub kala iiibsanaya, hubkiina ay kala wareegeen, balse ma uusan sheegin halka ay dadkaas ku dambeeyeen.\nHadalka wasiirka ayaa imaanayaa iyadoo xilliga meelo ka mid ah Muqdisho ay ka jiraan goobo hubka lagu kala iibsado, waxaana hubka la iibinaya ka mid ah kuwo aan horay loo isticmaalin.\nMuqdisho ayaa waxaa horay uga jirtay suuqyo si cad hubka loogu kala iibisado, balse hadda suuqyadaas ma jiraan, waxaase weli jira goobo lagu kala iibsado hubka, kuwaasoo qarsoodi ah.\nWarar sheegaya in Saraakiil Ahlusuna ka tirsan Iyo Odayaal ay xireen Itoobiya Jig-jiga loo gudbiyay.\nMagaalada Jig-jiga ee Ismaamulka Soomaalida Dowlad deegaanka Itoobiya ayaa waxaa la geeyay todobo ruux oo isugu jirta Saraakiil Ahlusuna ka tirsan, Wariye iyo Odayaal kuwaasi oo ciidamada Itoobiya dhawaan ay xireen.\nXubnahan ayaa waxaa maalin kahor la geeyay Magaalada Jig-jiga, halkaasi oo la sheegay in maxkamad lagu soo taagayo, maadaama Dowladda Itoobiya ay ku eedeysay inay si sharcidaro ah uga tallaabeen xadka Soomaaliya iyo Itoobiya.\nSaraakiil ka tirsan Ahlusuna, ayaa shegay inay kuguda jiraan dadaal xoogan oo ku aadan sidii dadkaasi loosii deyn lahaa, waxaana ay sheegeen inay la hadleen masuuliyiinta Dowlad deegaanka Soomaalida ee dalka Itoobiya.\nDadka la xiray waxaa ku jira taliyaha ammaanka Guriceel Muuse Macallin Maxamed,Mursal Sheekh Maxamed Xeefoow, Wariye ka shaqeeya Raadiyo Galgaduud iyo rag kale oo Odayaal ah.\nWaxaa dadkaas laga qabtay deegaan lagu magacaabo Toos-dheer oo u dhaxeeya xadka Soomaaliya iyo Itoobiya, waxaana hadda loo gudbiyay Magaalada Jig-jiga.\nFicilkaan ay ku kaceen ciidamada Itoobiyaanka ayaa muujinaysa sida ay u bahdilayaan dadka Soomaaliyeed, maadaama masuuliyiin ka tirsan Ahlusuna iyo rag Odayaal ah ay xireen.\nGobalka Galgaduud, waxaa ku sugan ciidamo ka tirsan Dowladda Itoobiya kuwaasi oo ku howlgala magaca Amisom.\nXog: Ka qeyb-galkii C/W Gaas ee shirkii Addis-Ababa iyo qaabkii loo weriyey oo muran ka dhex abuuray DFS.\nWarbixin lagu daabacay shabakadda ku hadashay afka dowladda Soomaaliya ee (Radiomuqdisho.so ama radiomuqdisho.net) ayaa waxaa la soo sheegayaa in dood adag ay ka dhex dhalisay masúuliyiinta wasaaradda & suxufiyiinta qaabilsan maamulka shabakadaasi.\nSuxufi ka howlgala Idaacadda oo ka gaabsaday in magaciisa la xuso, ayaa sheegay in shalay ay kulan ku yeesheen xarunta Wasaaradda Warfaafinta shaqsiyaad ka tirsan maamulka Wasaaradda & suxufiyiintii shabakadda soo geliyey warbixin ay soo direen xubno ka mid ah wefdigii C/weli Gaas ee shirka kaga qeybgalay Itoobiya.\nSuxufigan wuxuu xusay in la isku qabtay sida loo qoray warbixinta shirka Bahardaar Itoobiya, shirkaasoo ahaa shir loo soo agaasimay qaab aqoon-is-weydaarsi ah, laguna casuumay shaqsiyaad dalalkooda xilal ka soo qabtay, waxaana mowduuca shirkaasi u qornaa siddatan:- THE IMPACTS OF ILLICIT FINANCIAL FLOWS, ON PEACE AND SECURITY IN AFRICA.\nMaamulka Idaacadda ayaa ku dooday in warbixinta laga dhadhansan karay in loo qoray Puntland in ay tahay dowladda Soomaaliya, halkii ay aheyd in warbixinta lagu muujiyo in Puntland oo ka tirsan dowladda dhexe ee Soomaaliya in shirkaasi ay ka qeybgashay, wuxuna maamulku ku dhaliilay suxufiyiinta qaabilsan shabakadda dowladda in iyadoo aan wax tifaftirid lagu sameyn warkaasi sidiisii lagu soo geliyey.\nMaamulka Idaacadda wuxuu u soo jeediyey howl-wadeenada Warbaahinta dowladda (Idaacad, Wargeys & Shabakad) in wararka ay baahinayaan ay noqdeen kuwa si hufan loo turxaan bixiyo, ayna jiraan shaqsiyaad shaqadaasi aqoon u leh oo wixii media- dowladda ka baxa ay jirto cid loo raacan karo.\nSuxufigan warka na soo gaarsiiyey wuxuu sheegay in maamulka uu weydiiyey weriyeyaasha su’aalo ay ka mid ahaayeen;\n“Siddee ayey ku dhici kartaa in war quraafaad ah lagu soo qoro hayád warbaahineed ee dowladda hoos tagta.? Siddee ayey ku dhici kartaa in shabakadda dowladda la soo geliyo war been ah oo lagu xayeysiinaayo Cabiweli Gaas.? Idaacadda ma Puntland ayaa maamusha.? Shabakadda dowladdu ma waxey u shaqeyneysaa qaabka shabakadaha kale ee ay beeluhu iska leeyihiin.?\nMaamulka waxaa kale oo hadaladiisa ka mid ahaa sida uu soo sheegay suxufiga goob jooga ah;\n“Waa run inuu tegay Cabdiweli Gaas Addisababa, wuxuu ka qeybgalay shir loo qabtay shaqsiyaad dalalkooda horay xilal uga soo qabtay, weliba khudbad kuma laheyn shirka wuxuu ka mid ahaa 4 qofood oo loo xilsaaray in ay yeeshaan (Table debate), in website kii Qaranka uu yiraa shir madaxda Afrika ayuu ka qeybgalay isaga oo metelaya dowladda Soomaaliya runtii ma aheyn wax jira. Idaacad, Wargeys & Website-yada ku hadla afka dowladda waxaa looga baahan yahay in ay noqdaan maskaxdii warbaahinta Soomaalida, ma ahan in war kasta oo ay soo qortaan maamulada Soomaalida sidiisa loogu soo daabaco, waa inuu jiraa nidaam dowladeed oo kala hagaya maamulada, qolo kasta haddii ay sheegato wixii ay doonto waxaa halkaas ka dhalanaya isbarbar yaac dhanka maamulka ah”\nSuxufiyiinta ayaa qaatay in qaladka uu dhinacooda ka dhacay, waxeyna balanqaadeen in wixii hadda ka dambeeya in ay ku dedaali doonaan in ay turxan bixin ku sameeyaan wararka ay hawada gelinayaan.\nAl-Shabaab oo fal-xaasidnimo kii ugu darnaa ku dhaqaaqday (Faah-faahin)\nMaleeshiyo ka tirsan Al-Shabaab ayaa la sheegay in ay shidaal ka shubteen booyad biyo loogu dhaaminayay dadka ay biyo la’aantu saamaysay ee ku nool deegaanno ka tirsan gobolka Hiiraan.\nQaar ka tirsan waxgaradka tuulada Halgan oo 41 km waqooyi ka jirta degmada Buulo-burte ee gobolka Hiiraan ayaa sheegay in ay Al-Shabaab shalay gelinkii dambe tuulada Qondolyay oo 4 km u jirta Halgan ay shidaalka uga shubteen booyadda.\nDadka ku nool tuulada Halgan ayay waxgaradku sheegeen in ay bixiyeen kharaska biyaha lagu soo dhaamiyay, si loo caawiyo dadka ay biyo la’aantu saamaysay ee ku nool deegaanadda miyiga ah ee gobolka.\nWaxgaradka ayaa arrintaas ku tilmaamay in ay qeyb ka tahay cunaqabateynta ay maleeshiyadu ku hayso shacabka Soomaaliyeed.\nDeegaannada miyiga ah ee gobolka Hiiraan qaarkood ayay ka jirtaa biyo la’aan baahsan, taas oo ay u dhinteen 11 qof toddobaadkii hore.\nSafaaradaha caalamka ay ku lee yihiin Soomaaliya oo badankood degay…\nWasiirka arrimaha gudaha Soomaaliya, Cabdullaahi Goodax Barre, ayaa la weydiiyay wax yaabaha uu kala socdo waddamada doonaya in ay safaarad ka furtaan Soomaaliya in ay deggeen xeebaha Soomaaliya oo halkaas ay xafiisyo ka furanayaan.\nWasiirku wuxuu sheegay in heshiiska loogu oggolaaday in waddamada caalamka safaaradahooda ka furtaan xeebaha uusan isaga waxbo kala socon oo “Dowladihii horre ayaa la heshiiyay” ayuu yiri.\nWasiirka wuxuu sheegay in muhiim tahay siddii waddamada doonaya in ay dib u dhisaan Soomaaliya lagu caawiyo wax yaabaha ay doonayaan.\nHaddaba waxaa soo baxaya qorshe cusub oo dowladda safaaraddaha ka furanaya Muqdisho lee yihiin,\nIngiriiska, Turkiga, Imaaraadka iyo waddamo kale oo hadda doonaya in ay adkeeyaan calaaqaadka u dhexeeya Soomaaliya iyaga ayaa billaabay inay deggan oo xarumo ay ka sameeyaan dhulka xeebaha u dhow.\nWasiirka waxaa kaloo la weydiiyay bal wasaaradiisa wax yaabaha ay kala socdaan maamulada laga dhisaayo dalka.\nWuxuu sheegay in maamuladaas ay yihiin kuwa kumeel maadama uu socdo howgal ka dhan Al-Shabaab.\nSi kastaba, ma cadda wax yaabaha hadda keenay in dowladdaha safaaraddaha ka furtay Muqdisho in ay deggaan dhismooyinka ka agdhow xeebaha Muqdisho.\nDAAWO:- C/waaxid Goonjeex oo sir muddo badan qarsaneed daaha ka rogay\nSiyaasiga C/waaxid Goonjeex ayaa daaha ka qaaday sir muddo aad ubadan ka qarsaneed shacabka Soomaaliyeed, islaamarkaana dhinacyo badan taabanaaya.\nDAAWO SAWIRADA:- Daawo Sawirada:Madaxweynaha oo Kormeeray Xero Ciidanka lagu tababari doono.\nMadaxweynaha Somaliya Mudane Xasan Shiikh Maxamuud iyo Madaxda Safaarada Imaaraat-ka ee Somaliya ayaa waxay maanta kormeer ku tageen Xeradii hore ee Agoonta Degmada Dayniile oo dhisme hadda uu ka socdo.\nWaxa hadda la qorsheynayaa markii uu dhismaha soo dhamaado laga dhigi doono Xero ciidanka lagu tababaro sida la sheegay.\nBoosaaso: booliska oo soo bandhigay 12 qof oo lagu soo eedeeyey qarax.\nBooliska magaalada Boosaaso ayaa maanta soo bandhigay 12 qof oo la sheegay inay ka tirsan yihiin Ururka Al-shabaab, dadkaas oo dhammaantood lagu soo qabqabtay howlgal ay xalay ciidamada boolisku sameeyeen.\nEedeysaneyaasha oo saddex kamid ahi ay dumar yihiin, waxaa lagu soo bandhigay Xarunta Tliska Booliska ee Boosaaso, waxaana goobta xilligaas ku sugnaa mas'uuliyiinta ugu sarreeya maamulka gobolka Bari, kan degmada Boosaaso iyo saraakiisha ammaanka ee degmada.\nTaliyaha booliska gobolka Bari C/raxmaan Cali Cabbaas (Muslim), ayaa sheegay in xalay magaalada laga maqlay qarax, qaraxaas oo aan khasaare geysan wuxuu ka dhacay goob sida uu tilmaamay lagu farsameynayey.\nBoolisku ayuu taliyuhu sheegay in durbadiiba ay gaareen halka uu qaraxu ka dhacay, islamarkaana ay gacanta ku soo dhigeen 12 qof oo qaarkood ay dhaawacyo fudud qabaan.\nUgu dambeyntii wuxuu sheegay in dadkan baaritaan lagu sameyn doono, mudda kooban gudaheedna sharciga lagu horkeeni doono kuwa dembiga loo haystaa uu ku caddaado.\nWaa howlgalkii ugu horreeyey oo sanadkan 2014 ay ciidamada ammaanku halmar tiro intaas le'eg oo dad ah -oo la sheegay in Ururka Al-shabaab ay ka tirsan yihiin- ay kusoo qabteen.\nWasiirka Arimaha gudaha DF oo sir badan u sheegay Baarlamaanka Soomaaliya.\nWasiirka arrimaha gudaha xukuumadda Soomaaliya, Cabdullaahi Goodax Barre ayaa shalay la weydiiyay su’aallo dhowr ah oo la xiriira maamul u sameynta goballada dalka ee laga qabsaday Xarakada Al-Shabaab iyo wax yaabaha ay qabatay wasaarradiisa.\nWasiir mar uu jawaabayay maamulada laga dhisay dalka gaar ahaan gobalka Hiiraan oo loo soo celiyay guddoomiyihii horre.\nWasiirka wuxuu sheegay in maamulkaas uu yahay mid kumeel gaar ah oo dowladda aaney wadan laakin danta ay qabasatay in la sameeyo sidda uu yiri.\nWasiir Goodax ayaa xusay in seddax bil kaddib la badali doono maamulkaas iyo dhammaan maamulada KMG ah ee hadda dhisan.\nWasiirka waxaa kaloo la weydiiyay in dagaallada ka socda dalka ay barakiciyeen dad fara badan oo hadda harraad iyo baahi qarka u saaran ama u dhintay.\nWasiirka wuxuu carabka ku adkeeyay in aysan jirin cunto yeri balse arrimo la xiriira ammaanka ay jiraan oo waddooyinka qaar ay xireen Al-Shabaab, laakin mardhow arrintaas wax baa laga qaban doonaa ayuu yiri.\nWaxaa la weydiiyya marka loo eego sidda loo magacaabo guddoomiyaasha degmo iyo heer gobal in wasaaraddu ay iska magacowdo, wuxuu sheegay in xukuumadda loo sheego wax kasta oo isbadal ah.\nBaarlamaanka oo weli ku dhagan labo Wasiir oo Xukuumada Soomaaliya ka mid ah.\nBaarlamaanka Federaalka Soomaaliya ayaa weli ku dhagan labo Wasiir oo kamid ah Xukuumadda Dr C/wali Sheekh Axmed Maxamed, iyadoo maanta markale ay hortagayaan Baarlamaanka labadaasi Wasiir.\nWasiirada amniga iyo arimaha gudaha Xukuumadda Soomaaliya ayaa maanta markale kasoo muuqan doona fadhiga su’aalo weydiinta Baarlamaanka Soomaaliya.\nKulanka Xildhibaanada ayaa wuxuu furmayaa 10:00 Subaxnimo ee saaka, waxaana sida xeer hoosaadka Baarlamaanka uu qabo, Wasiir Waliba su’aalo weydiinta ay ku soconaysa 90-daqiiqo oo udhiganta saacad iyo bar hadii waqtiga uu ka dhaco oo ay u harsan yihiin su’aalo maalin kale in loo dhigayo.\nLabada Wasiir ayaa waxaa u kala haray 21- iyo 19 Xildhibaan oo su’aalo weydiin doona, taasi oo ku qotonta shaqooyinka ay hayaan Wasaaradahaasi Xukuumadda ka tirsan.\nLabadii maalin ee aan soo dhaafnay, ayaa waxaa si aad ah su’aalaha loogu kululeeyay Wasiirka amniga C/kariin Xuseen Guuleed oo ay si aad ah ugu dhaganaayeen Xildhibaanada Baarlamaanka Soomaaliya.\nWasiir Guuleed ayaa noqday Wasiirka kaliya ee Baarlamaanka ay si adag ula xisaabtamaan, maadaama uu masuul ka yahay amniga guud ee dalka, si joogto ahna ay udhacaan falal lidi ku ah dhanka ammaanka Muqdisho iyo Gobalada dalka Soomaaliya.\nPuntland oo ka dhawaajisay war Somaliland ka nixiyay.\nMaamulka Puntland ayaa ka dhawaajiyay war ka nixiyay Somaliland ka dib markii maamulkaasi uu sheegay in ciidamo iyo hub uu u diray degmada Taleex.\nWar kasoo baxay wasaaradda amaanka Puntland ayaa lagu sheegay ka dib markii loo adkeysan waayay daan daansiga Somaliland in Taleex loo diray ciidamadii ugu badnaa.\nCiidamadaan ayaa lagu sheegay in ay qaban doonaan ilaa Laascaanood, ayna la dagaalamaayaan ciidamada Somaliland waa sida hadlka loo dhigaye.\nDhanka kale waxaa la sheegay in dhamaan shacabka ku dhaqan Taleex looga baahanyahay inay ka qeyb qaataan wax lagu sheegay Xureenta Laascaanood.\nJaamac Xersi Axmed oo Shacabka Soomaaliyeed cafsi weydiistay “Waxbaan ka riday Maxamed Siyaad” Murugo!!\nJaamac Xersi Axmed oo ka mid ahaa ragii wax ka riday dowladii dhexe ee Maxamed Siyaad Barre ayaa shacabka Soomaaliyeed cafis weydiistay, waxaana uu sheegay in mas’uul uu ka yahay waxa maanta socda kaalinna uu ka qaatay.\nWaxa uu tilmaamay in isaga uu ku hayb ahaa Maxamed Siyaad Hase ahaatee dano gaar ah oo uu ka waayay darteed uu wax ka abaabulay qorshihii Siyaad Dalka looga saaray.\nWaxa Jaamac Sheegay in uu ka shalaayo markii uu soo xusuusto wixii uu sameeyay, waxaana habeen iyo maalin uu tilmaamay in uu iska ilmeeyo, marka uu arko Soomaali sida ay tahay iyo sidoo kale halka ay joogtay.\n““Waxbaan ka riday Maxamed Siyaad, kuma fikirin in waxaan imaan doono, waxaan aad u xasuustaa Maxamed Siyaad oo leh aniga dalbaan ka tagay, dadkiisa qaarna wey I necbeesteen, waxaan kaloo xusuustaa hadalo run ahaa oo uu ku dhahay markii ugu dambeysa, Maxaa maatida loolaynayaa, waa maxay barakaca aaway Soomaalinimada, war dad shisheeye ayaa idiinku shaqeysanaaya”\nWaa ayaan daro ayuu hadalkiisa kusoo gaba gabeeyay in Soomaaliya dhibaato rag isaga uu ka mid yahay u geesteen ay ilaa hadda ku jirto, waxaana uu dalbaday cafis.\nXOG MUHIIM AH:- Dadka dalka qaska ku haayo oo qaarkood la ogaaday (AKHRISO)\nDalka Soomaaliya waxaa u tashtay dad badan o cadow ku ah, waxaana dadkaasi kala yihiin ajaaniib, iyo sidoo kale Soomaali, hase ahaatee waxaan kaloo helnay xog kale oo muhiim ah kuna saabsan qaar ka mid ah dadka dhibka wada.\nSoomaaliya wixii ka dambeeyay markii dagaalada ay dhaceen, waxaa jiray dad badan oo dalka isaga baxay, waxaana jira aqoonyahano, saraakiil, iyo rag kale oo muhiim ahaa misane dalka ka cararay.\nBalse waxaa soo baxay maanta siyaasiin qurba joog ah oo dalka nabadiisa aan raali ka ahayn, maxaa yeelay hadii dalka nabad noqdo iyagaba qurbaha kuma noolaan karaan.\nSidaa darteed waxay doorteen in dalka ay qasaan, tusaale Baarlamaanka Soomaaliya waxaa ku jira Xildhibaano haysta baasabooro kale, waxayna yihiin kuwo hadhoow markii xaajada xumaada dalka ka carara, wasiirada sidoo kale, halka madaxdii dalka soo martayna la ogyahay badi dibadda inay ka yimaadeen oo markii xilalka ay waayaanba ay cararaayeen.\nSoomaaliya waxaa wax u qaban kara nin aan waligiis dalka ka bixin, dhibaatada waxbadan ka ogaa, sidoo kale waxaa hadda maskax Faresh ah ku jirtaa dhalinyarada dalka gudahiisa ku sugnaa kuna bar baaray colaada, waayo hadii talada loo dhiibo waxay keenayaa nabad maxaa yaalay dhalinyarada waxay ku haminaayaan inay arkaan dalkooda oo nabad ah, sababtuna waligood ma aysan arag nabad.\nBalse nin ka yimid dhul nabad ah, berina laaban doona, waligiis ma keeni doono guul ama dalka oo nabad ka hana qaado.\nMaxamuud Qaalib oo ka hadlay dilal loo geystay labo askari oo mid kamid ah hubkiisa laga qaatay.\nSaraakiisha dhanka ammaanka Maamulka KMG ee Jubba, ayaa ka hadlay dilal maalmihii ugu dambeeyay ka dhacay Magaalada Kismaayo oo qaarkood loo geystay askar ka tirsan Maamulka KMG ee Jubba.\nMaxamuud Qaalib Cali oo ah taliyaha ammaanka Magaalada Kismaayo, ayaa wuxuu sheegay in habeen hore Magaalada Kismaayo lagu dilay labo askari oo ka tirsan Maamulka Jubba, mid kamid ahna qorigiisa laga qaatay.\nQaalib, ayaa xusay inaan si dhab ah loo ogeyn cida ka dambeysa dilalka loo geysanayo Askarta Maamulka KMG ee Jubba, wuxuuse qaab tuhun ahaan ah ugu eedeeyay inay ka dambeeyaan rag uu ku sheegay inaaneyn dooneyn nabada ka jirta Gobalada Jubbooyinka.\nAskariga habeen hore Kismaayo lagu dilay ayaa waxa uu dilkiisa ka dhacay aagga Imperatoria, oo ka tirsan Xaafada Calanley, iyadoo la sheegay in si gaadmo leh rag hubaysan ay udileen askarigaas.\nRagga dilka fuliyay oo tiradoodu lagu sheegay laba nin, balse uu la socday nin kaloo kaabaayay (Ilaalo ka haayay), ayaa waxay halkaasi kala baxsadeen qori AK47 ahaa, oo uu watay askariga la dilay.\nMaxamuud Qaalib Taliyaha ammaanka Kismaayo, ayaa wuxuu sheegay in isla habeenkaasi askari kale lagu dilay Magaalada Kismaayo bartamaheeda, taasi oo ka dhigaysa in habeen hore kaliya Kismaayo lagu dilay labo askari oo maamulka Axmed Madoobe ka tirsan.\nDilalka qorsheysan ayaa joogta ka noqday magaalada Kismaayo, xilli laamaha amniga u qaabilsan maamulkaasi ay sheegayaan inay wadaan baaritaano ku aadan cida ka dambeysa dilalka askarta loo geysto.\nQaramada Midoobay oo sheegtay inaan la dhayalsan karin qatarta Al-Shabaab ay leeyihiin.\nQaramada Midoobay ayaa sheegtay inaan weli la dhayalsan karin qatarta Xoogaga Al-Shabaab ee ka dagaalama dalka Soomaaliya, xilli muddooyinkaan dambe Shabaab laga qabsaday deegaano badan oo ka tirsan Gobalada dalka Soomaaliya.\nNichlos Kay Wakiilka Xoghayaha Guud ee Qaramada Midoobay dalka Soomaaliya, ayaa sheegay in hada xaalada dalka Soomaaliya ay mareyso ay tahay mid wanaagsan, Al-Shabaabna laga qabsaday deegaano badan oo ka tirsan Gobalada dalka Soomaaliya.\nIyadoo xaalada dalka uu ku sheegay inay tahay mid wanaagsan Mr Kay, hadana iskama uusan indha tirin qatarta ay leeyihiin Al-Shabaab, marka loo eego weerarada kala duwan oo ay ka geysanayaan gudaha dalka Soomaaliya iyo dilalka qorsheysan ee ay fulinayaan.\n“Al-Shabaab waxaa saaran cadaadis badan waxa ay miciin bidayaan falalka lidiga ku ah dhanka ammaanka iyo dilalka ay geysanayaan” Ayuu yiri Mr Kay oo la hadlay Tv-ga Al Jazeera.\nNichlos Kay ayaa intaasi raaciyay “Aad ayaa loo daciifiyay Al-Shabaab balse weli waxa ay leeyihiin qatartooda, sababtoo ah dagaalyahano Ajaanib ah oo dalka Soomaaliya jooga ayeey ka helaan taatiko kala duwan”.\nWakiilka Xoghayaha Guud ee Qaramada Midoobay dalka Soomaaliya Nichlos Kay, ayaa sheegay si looga guuleysto Al-Shabaab inay haboon tahay in juhdi iyo dadaal badan lagu bixiyo dhisida ciidamada qalabka sida ee Soomaaliya si ciidanka ay meesha uga saaraan Shabaabka dhibaatada Soomaaliya ka wada.\nAl-Shabaab ayaa todobaadkii aan soo dhaafnay waxa ay Magaalada Muqdisho ku dileen labo Xildhibaan oo Baarlamaanka dalka ka tirsan, midkalena waa ay dhaawaceen, taasi oo ka dhigtay inay si weyn usii muuqato qatarta Al-Shabaab ay leeyihiin.\nXog: Abaanduulaha ciidanka xoogga iyo wasiir kusoo fashilmay Kismaayo.\nAbaanduulaha ciidamada Gen. C/risaaq Khaliif Cilmi iyo wasiir ku xigeenka isgaarsiinta Axmed Cali Salaad Taako ayaa maalmahan ku sugnaa magaalada Kismaayo halkaasoo ay ka wadeen qorshe hubka looga dhigayo ciidamada ku sugan deegaanka Goobweyn.\nWarar lagu kalsoonaan karo ayaa sheegaya in wasiir ku xigeen Taako iyo abaanduulaha ciidamada ay isaga soo huleelayaan Kismaayo, kuna laabanayaan Magaalada Muqdisho, kadib markii ay ku fashilmeen qorshaha lagu doonayey in lagu soo xareeyo ciidama ku sugnaa deegaanka Goobweyn oo ah ciidamadii deegaanka ee taabacsanaa dawlada federaalka ee sanadkii hore dagaalka looga saaray magaalada Kismaayo.\nWasiir ku xigeenka iyo abaanduulaha ciidamada ayaa mudooyinkan ku sugnaa magaalada Kismaayo, waxaana warar aan ka heleyno ilo wareed ku sugan Kismaayo ayaa xaqiijinaya in qorshaha joogitaanka saraakiishan uu ka dambeeyo R/W C/weli Sheekh Axmed oo isaga laftiisa dhowaan tagay Kismaayo.\nFashilka ayaa ka dambeeyay markii ciidamadii joogay Goobweyn iyo saraakiishooda ay diideen inay hubkooda wareejiyaan, ayna gudaha u galaan Kismaayo. Wararka aan heleyno ayaa sheegaya in lacago fara badan loo ballanqaaday qorshahan hubka looga dhigayo ciidamadan laguna doonayey inay Kismaayo ku xaroodaan iyagoo sacboolay ah.\nArrimaha dib u heshiisiinta Kismaayo ayaan weli fari ka qodneyn, sida ay qabaan dad badan oo ku xeeldheer arrimaha gudaha, waxaana caqabada ugu weyn ay ka taagan tahay colaad beeleedka oo aan weli la xallin iyo boqollaalkii ka barakacay Kismaayo oo deegaankoodii iyo hantidoodii la boobay oo aan weli laga hadlin.\nXog & Gorfeyn: Khilaafka Siyaasadeed ee Dowladaha Soomaaliya iyo Kenya.\nTan iyo Xornimaddii dalka Somalia marna heer wanaagsan ma gaarin xiriirka Somalia iyo Kenya, waxaana taasi ugu wacan muranka soo-jireenka ee dhulka NFD ee W/bari ee dalka Kenya oo uu Gumeysigii Ingiriiska u hibeeyey Kenya.\nDowladihii soo maray labada dal waxay ogaayeen gocashadaasi, iyadoo Dowladda Kenya sheegtay inaan gorgortan laga geli Karin Milkiyadda Deegaannadda NFD oo ay Qowmiyadda Soomaalidu deggankoodu yahay.\nCaburin Milliteri oo saamayn ku yeelatay dadka deegaanka ayaana lagu xusi karaa Sooyaalka Taariikhda ee Goballadda NFD, taasi oo keentay inay dhismaan Jabhaddo Xornimo-doon ah, laakiin Jabhadahaasi waxaa lagala hortegay gacan bir ah.\nXasuuqii Wagalla ayaa lagu tilmaamaa Xasuuqii ugu argagaxa badnaa ee lagula kacay Soomaalida degganaa NFD, iyadoo la sheegay inay Askarta Kenyaatiga si saf-mareen ah u dileen in ka badan 5,000 oo Soomaali ah oo lagu dilay deegaan 10-km u jirta Degmadda Wajeer.\nXasuuqaasi ayaa ku taariikheysan bishii February 10-dii ee sannadkii 1984-kii, waxaana dhegta dhiigga loo daray Kumanaan qof oo ka mid ahaa Soomaalida degganaa Gobalka NFD ama W/Bari ee dalka Kenya.\nMuranka dhulka ka maqan dal-weynaha Somalia ayaa u muuqda inay hadal-hayntiisa meesha ka baxday tan iyo wixii ka dambeeyey, markii uu burburka ku yimid Nidaamka Dowladnimo ee Somalia, isla markaana Soomaalida galeen Cahdi Dowlad la’aaneed.\nBurburkii Dowladnimo ee Somalia waxay fursad siyaasadeed u noqotay Kenya maadaama ay ka yaraadeen cabsidii Dowladdii Kacaanka iyo cabsidii ka haysatay Kacdoonka dadka Reer NFD ee Xornimo-doonka ahaa.\nMaamulayaasha Kenya waxay dardar-geliyeen inay Soomaalida soo qaxay ku soo dhaweeyaan dalkooda, waxayna u qoondeeyeen Xerooyin Qaxooti oo ku yaalla Goballadda W/bari oo ay haatan ku jiraan in ku dhow 500,000 oo qof.\nMiisaaniyad xoog leh ayaa uga soo burqatay Xerooyinka Qaxootiga, maadaama ay Hay’addaha QM, siiba Hay’adda Qaootiga ee UNHCR kharajkooda ku bixiyaan Adeegyadda darruuriga ee ay uga baahan yihiin gudaha Kenya.\nFurfurnaanta dadka Soomaalida ayaa horseeday inuu kobco dhaqaalaha Kenya iyo inay dhismaan Mashaariic ganacsi oo ay Reer Kenya galti ka ahaayeen.\nGanacsatadda waa weyn ee hantidooda kala soo cararay dagaalladdii sokeeye, kuwii beeleed iyo kuwii siyaasadeed ee dalkeenna ka holcayey tan iyo sannadkii 1992-kii ayaa waxay Maalgashi Mashaariic Ganacsi ka bilaabeen Xaafadda Islii ee magaalladda Nairobi.\nIslii oo noqotay ubucda ganacsiga iyo deegaanka ee dadka Soomaalida ayaa waxaa laga hirgeliyey kumanaan goobo Mehraddo Ganacsi iyo Deegaan.\nDabaqyadda casriga iyo Dukaamaha waa weyn ee badeecad kasta lagu iibiyo ayaa waxaa ka hinaasay Muwaadiniinta Kenya oo iyagu la anfariiray Soomaalida soo-galootiga sida ay Hawlaha Ganacsiga u kala wadaan.\nDadka Soomaalida waxay yeesheen caddaawad iyo in loo quuri waayo Hantida Balaayiinta Dollar ee Islii ku kaydsan, taasi ayaana la rumeysan yahay inay soo dedjisay Hawlgalka ay Ciiddanka Ammaanka ku raafayaan dadka Soomaalida ka soo qaxday dalka Somalia.\nHawlgalladda dhowrkii isbuuc ee la soo dhaafay ka socda magaalladda Nairobi ayaana keenay in aad loo fekero Khatarta ka dhalan karta Raafka baahsan ee Soomaalida keliya lagu soo koobay.\nHawlgalladda Boliska Kenya waxaa kaloo uu saamayn ku yeeshay dadka Soomaalida-Kenya oo iyagu Kenyaatiga kale ku tilmaamaan Kenyaatiga Heerka Labaad.\nQiimeynta noocaasi ah ayaa waxaa suurtogal ah inay Soomaalida-Kenya wax badan ka fekeraan iyo inay soo gocdaan dhacdadii xasuuqa ee 30-sanno loo geystay Waalidiintooda.\nSioo kale, Ganacsatadda Soomaalida ka soo qaxday dalka Somalia ayaa iminka ku soo baraarugay Hawlgalka Raafka, iyadoo ay Ganacsataddu walaac xooggan ka muujinayaan Khatarta ka dhalan karto Raafka socda iyo muranka dhinaca Diplomaasiyadda ee Dowladaha Somalia iyo Kenya ka dhex aloosan.\nXeeldheerayaasha Ganacsiga iyo Dhaqaalaha ayaa rumeysan haddii la qiimeeyo hantida Ganacsatadda Soomaalida ku leeyihiin Xaafadda Islii inay kor u dhaafayso lacag dhan Trillion Dollar.\nDhaqaalahaasi ayaa waxay isugu jiraan Hanti Ma-guurto iyo Hanti Lacageed Kaash ah, waxaana tiiraanyo iyo tacab beel noqon karta haddii ay Dowladda Kenya ama Kooxo shaar dowladeed wata u soo bareeraan inay dhacaan Ganacsatadda Soomaalida ama ay si fudud ula wareegaan Hantida la soo tacbayey 30-kii sanno ee la soo dhaafay.\nXeeldheerayaasha Arrimaha Bulshadda ayaa iyagana rajo-beel ka muujinaya inuu Kacdoonka Raafka ee Soomaalida keliya lagu ugaarsanayo u sii xuubsiibto Kacdoon Qaramayn oo ay dadka Kenyaatiga kula wareegayaan Hantida Ajaaniibta oo ay Soomaalida ugu horreyso.\nLa-wareegga noocaasi ayaa suurtogal ah inuu yimaado haddii aysan Labada Dowladood xal u helin mushkilladda ka dhalatay raafka aan loo maydaan dayin.\nSi kastaba ha ahaatee, Dowladda Kenya ayaa rumeysan inay Soomaalida u soo xawileen qaraxyo iyo deganaansho la’aan , laakiin taasi beddelkeeda Soomaalida waxay aad u rumeysan yihiin in imaaanshahoodii Kenya wax badan laga macaashay oo ay wax ku soo kordhiyeen Dhaqaalihii iyo nolosha Bulshadda Kenya.\nMaraykanka oo ka dayriyey Soomalida ku xabisan garoonka Kazarani, Nairobi.\nShir ay Jaalliyadda Soomaalida ku dhaqan Gobalka Minnesota ee dalka Maraykanka shalay qabanqaabiyeen ayaa looga hadlay Falalka ay Boliska Kenya ku raafayaan Soomaalida sharci-darradda ku joogta dalkaasi.\nMadaxa Naadiga Muwaadinta Soomaalida ku nool Gobalka Minnosata, Jibril Afyare ayaa sheegay inay cambaareynayaan Hawlgalka Boliska Kenya ku raafayeen dadka Soomaalida.\nJibril Afyare waxa uu sheegay in Raafka lagu hayo Soomaalida ku nool Kenya tahay xiisad caalami iyo mid Aaminimo, isla markaana loo baahan yahay inay Beesha Caalamka wax ka qabtaan tacadiyadaasi ka baxsan Xuquuqda Aadanaha.\nTobaneeyo Hoggaamiyayaal ka mid ah Jaalliyadda iyo Siyaasiyiin ka tirsan Xisbiga Jamhuuriga ee haya talada Maraykanka iyo Ururka Adduun bilaa Xasuuq sh ayaa ka soo qeyb galay Kulankaasi.\nKaren Kalerk iyo Keith Ellison oo ah Mudanayaal ka tirsan Xisbiga Jamhuuriga ee dalka Maraykanka ayaa sheegay inay aad uga xun yihiin Hawlgalka ay Boliska Kenya ku raafeen dadka Soomaalida.\nKareen Kalerk waxay sheegtay inay tahay wax laga argagaxo waxa Soomaalida ku haysta Garoonka Kazarani ee magaalladda Nairobi.\n“Kazarani ma aha magac, waxaan doonayaan in aaan haatan iska illaawo Kazarani.\nWaxay sheegtay inay diyaarinayso sidii Qaraar cambaarayn ah looga soo saari lahaa tacadiyadda Soomaalida ku haysta Kenya.\nKeith Ellison ayaa isagana sheegay inuu kiiskaasi geyn doono halka looga taliyo Maraykanka, isla markaana uu doonayo inuu Safiirka Kenya u fadhiya Washington la kulmo si uu u gudbiyo in wax laga qabto dhibaatooyinka dadka Soomaalida ku haysto Garoonka Ciyaaraha ee Kazarani ee magaalladda Nairobi.\n“Dalka waa waddan isir-nacayb ka jiro, waxa uu Xafiiskayga tusaale u noqonaya sidii ay Boliska Kenya u joojin lahaayeen tacadiyadda ay dadka Soomaalida u geystaan, waana sii wadi doonaa cadaadiska arrintaasi” ayuu yiri Keith Ellison oo ah Siyaasiga keliya ee Muslimka ah ee ka tirsan Kongareeska Maraykanka.\nDowlada Suudaan oo Balanqaad u sameysay Dowlada Soomaaliya.\nWasiirka Gaashaandhiga wadanka Suudaan Cabdiraxiin Maxamed Xuseen ayaa sheegay in dowladiisa ay diyaar u tahay inay siiwado taageerada ay siiso dowlada Soomaaliya ee dhanka ciidanka ah.\nArintaan ayaa waxay ka danbaysay kadib markii magaalada Khartum ay kulan kuwada qaateen labada wasiir ee gaashaandhiga Soomaaliya iyo Suudaan.\nWasiirrada Gaasaandhigga Soomaaliya iyo Sudan ayaa booqday xarunta wasaaradda Difaaca dalka Sudan ee magaalada Khartoum, wasiirka Gaashaandhigga Soomaaliya, ayaa lagu soo wareejiyey dhammaan qeybaha wasaaradda Difaaca, waxaana faah-faahin ka siiyey howlaha ay qabato wasaaradda dhiggiisa dalkaasi.\nWasiirka Gaashaandhigga dalka Sudan Cabdixakiin Maxamed Xuseen, ayaa mar kale u mahadceliyey dhiggiisa Soomaaliya, waxa uuna sheegay in ay sii wadi doonaan taakuleynta ay siiyaan ciidammada Qalabka Sida ee Soomaaliya ee dhinacyada qalabka iyo Tababarrada.\nDowladda Sudan ayaa ka mid ah dowladaha Soomaaliya ka caawinaya dhinaca ammaanka sida tababarada ciidammada kala duwan iyo bixinta taakuleynt joogto ah, taasi oo sii xoojisay xiriirka u dhaxeeya labada dowladdood.\nAl-Shabaab oo Xalay Dagaal xoogleh ku soo qaaday Degmada Heliwaa.\nAl-shabaab ayaa Xalay Weerar ku qaaday Degmada Hiliwaa, Fariisimo Ciidamada Dowladda Soomaaliya ay ku leeyihiin Degmada.\nDagaalka ayaa ka dhacay Xaafada Al-cadaala iyo Suuqa Degmada Hiliwaa, oo ay fariismo Ciidan ku leeyihiin Ciidamada DFS.\nDagaalka ayaa Geeystay Khasaaro Dhimasho iyo Dhaawac ah, oo soo kala gaaray Garabyada Dagaalamay iyo Dadka Shacabkaa intaba.\nInta la og yahay Dagaalka ayaa waxa ku Geeriyooday ugu yaraan 4 Ruux oo Shacab u badan iyo Dhaawac intaa ka badan.\nGudoomiye Xigeenka Amaanka iyo Arrimaha Bulshada C/Xafiid ayaa Xafiiska Alldhacdo.com ee Muqdisho u sheegay in Dagaalka Hal Askari uu Ciidamada Oga Geeriyooday, laakiin Khasaaraha uu shacabka u badan yahay.\nDegmada Hiliwaa ayaa waxaa ay noqotay Degmada Kaliya oo Al-shabaab Xili kasta ay Weeraro ka geeystaan oo ku taala Gobolka Banaadir.\nDEG DEG:- Dowladda Soomaaliya oo go’aan geesinimo leh qaadatay ka dib markii..\nDowladda Soomaaliya ayaa waxa ay si deg deg ah ugu yeertay Safiirka Soomaaliya ee dalka Kenya, arintaasi oo ka dambeysay, kadib markii Qunsulka Safaarada Soomaaliya ee dalka Kenya ay xireen ciidamada ammaanka dalkaasi Kenya.\nWasiirka Warfaafinta Xukuumadda Soomaaliya Mustaf Sheekh Cali Dhuxuloow oo la hadlay Warbaahinta, ayaa sheegay in Dowladda Soomaaliya ay aad uga xun tahay tallaabada lagu xiray Qunsulka Soomaaliya ee dalka Kenya.\nWuxuu ku tilmaamay falkaasi mid ay canbaareynayaan Golaha Wasiirada Xukuumadda Soomaaliya, isaga oo sheegay in Wasaarada arimaha dibada Soomaaliya la faray inay war cad ka keento tallaabada masuulkaasi ciidamada Kenya ay ku xireen.\nWasiirka Warfaafinta ayaa tilmaamay in si deg deg ah loogu yeeray Maxamed Cali Ameeriko Safiirka Soomaaliya ee dalka Kenya iyo Qunsulka Safaarada ayna imaanayaan Magaalada Muqdisho.\nCali Ameeriko oo la hadlay Idaacada BBC-da ayaa sheegay inuu tagi doono magaalada Muqdisho si uu ula kulmo madaxda dowladda Federaalka Soomaaliya, isaga oo dhanka kale sheegay in warqad cabasho deg deg ah ay uqoreen Wasaarada arimaha dibada Kenya.\nTallaabada lagu xiray Qunsulka Safaarada Soomaaliya ee dalka Kenya ayaa muujinaysa in Kenya aysan qadarin uhaynin Soomaalida iyo Siyaasiyiintooda intaba, iyadoo Siyaad Maxamuud Shire uu ciidamada usheegay inuu yahay Diplumaasi balse arintaasi ay ka dhaga fureesteen.\nArintani ayaa saameyn waxa ay ku yeelan kartaa Xiriirka ka dhaxeeya Dowladda Federaalka Soomaaliya iyo Kenya.\nKorneel Barre Hiiraale oo ka hadlay shirka beelaha dega Jubbooyinka ee ka socda magaalada Kismaayo.\nKorneel Barre Aadan Shire(Barre Hiiraale) oo kamid ah hoggaamiyeyaashii ku dagaalamay magaalada Kismaayo iminkana isaga iyo ciidamadiisa ay fadhiyaan meel qiyaastii Kismaayo u jirta 15KM ayaa sheegay inuusan quseynin shirka magaalada Kismaayo uga soconaya beelaha ka soo jeeda Jubbooyinka.\nShirkan oo ay fureen madaxweyne ku xigeenka maamulka KMG ee Jubba Jeneraal Cabdullaahi Sheekh Ismaaciil(Fartaag) iyo wasiirka howlaha guud ee dowladda Soomaaliya waxaa isugu yimaaday odayaasha dhaqan iyo waxgaradka ka soo kala jeeda Beelaha ay ku kala abtirsadaan Axmed Madoobe iyo Barre Hiiraale.\nBarre Hiiraale ayaa sheegay in shirkaasi uu yahay mid lagu kicinayo dagaal isla markaana uusan ahayn mid looga hadlayo danaha dadka Jubbooyinka wada dega iyo nabadgelyada magaalada Kismaayo.\n“Shirkaas annaga ma aqoonsanin dad gaar ah ayaa doonaya inay colaad uga dhex abuuran beelaha walaalaha ah” sidaas waxaa sheegay Korneel Barre Hiiraale.\nWeli waxaa deegaanka Goobweyn jooga Korneel Barre Hiiraale iyo ciidamadiisa kuwaasoo halkaa muddo ku sugan iyadoo dhowaan ay ka biyo diideen in magaalada ay dib ugu soo laabtaan.\nDowladda oo go’aan ka qaadan doonta Kenya & Safiir Ameeriko oo afka furtay.\nDowladda Kenya ayaa sii badisay tacadiyada ay ku hayso dhamaan shacabka Soomaaliyeed meel walba oo dalkaasi ka joogaan, waxaana taasi ay keentay in dad badan ay dhibaato soo wajahdo.\nIyadoo midaasi ay jirtay ayeey hadana sharci darro waxay xabsiga ku dhigeen Qunsulka Soomaaliya u jooga magaalada Nairobi taa oo caro xoogan keentay.\nSafiirka Soomaaliye ee Kenya Maxamed Cali Ameeriko waxa uu sheegay in wax laga xumaado ay tahay dhibaatada halkaasi ka taagan, waxaana uu tilmaamay in warqad uu u qoray dowladda Kenya gaar ahaan wasaaradda arimaha dibadda.\nAmeeriko ayaa sheegay sidoo kale in Muqdisho uu kusoo wajahan yahay ka dib markii ay u yeertay dowladda Federaalka ee Soomaaliya, iyadoona dowladda laga yaabo go’aan cad inay kasoo saarto arimaha Kenya.


Qaramada Midoobay oo si adag uga digtay abaaraha ka jira Soomaaliya – Radio Damal\nQaramada Midoobay oo si adag uga digtay abaaraha ka jira Soomaaliya\nHay’addaha gargaarka Qaramada Midoobay ayaa ka digay Haqab-beelka cunnada inay si weyn uga sii dari doonto bisha May 2022 gudaha Soomaaliya, iyadoo qoysas badan ay la soo deristay hoos u dhac ku yimid awooddooda la tacaalidda cunno la’aanta.\nXafiiska Qaramada Midoobay ee isku xirka arrimaha bini’aadantinimada (UNOCHA) ayaa sheegay in qiyaastii 3.5 milyan oo qof ay soo wajihi doonaan cunto yari ba’an ilaa December, kuwaas oo ku dhawaad 640,730 kamid ah ay wajihi doonaan xaalad degdeg ah.\n“Yaraanshihii roobabkii deyrta ee bilaha 10aad iyo 12aad ayaa sidoo kale si weyn u saameeyay wax soo saarka xoolaha,” UNOCHA ayaa ku sheegtay war-bixinteedii ugu dambeysay ee bani’aadanimo ee la sii daayay Axadii shalay.\nWaxay sheegtay in cunto yari iyo baahiyaha bini’aadantinimo ee ba’an laga soo sheegay dhammaan gobolada dalka, iyadoo in ka badan 5.9 milyan oo qof ay hadda u baahan yihiin gargaar bani’aadamnimo.\nSida laga soo xigtay OCHA, hay’adaha bani’aadamnimada ayaa sheegay in 7.7 milyan oo qof oo ku nool Soomaaliya ay u baahan doonaan gargaar bani’aadamnimo illaa sanadka 2022 sababo la xiriira iska horimaadyo ka dhacay meelo kala duwan oo dalka ah, xaaladaha cimilada ee soo noqnoqda gaar ahaan abaaraha iyo fatahaadaha, COVID-19 iyo saboolnimada sii kordheysa.\nXaaladdaha abaareed ayaa keentay in ay sii kordhaan dhibaatada dadka iyo dhimashada xoolaha, iyadoo abaaro ba’an laga soo sheegay gobolada Jubaland, Koonfur Galbeed iyo Galmudug iyo qaybo ka mid ah Puntland.


MACLUUMAADKA TARANKA EEYAHA SHEPWEILER IYO SAWIRADA - EEYAHA\nMacluumaadka Taranka Eeyaha Shepweiler iyo Sawirada\nAdhijistaha Jarmalka / Rottweiler eeyaha isku dhafan ee isku dhafan\n'Tani waa Shepweiler Marshall. Waa eey badbaadinaya 2 1/2 sano jir oo ka yimid West Virginia oo aan dhowaan ka qaadanay Disembartii la soo dhaafay hoyga Niagara Falls.\nShepweiler-ka ma ahan eey saafi ah. Waa iskutallaab udhaxeysa Adhijirka Jarmalka iyo Rottweiler . Habka ugu wanaagsan ee lagu go'aaminayo dabeecadda nooc isku dhafan ayaa ah inaad ka raadiso dhammaan noocyada iskutallaabta isla markaana aad ogaato inaad ka heli karto isku-darka mid kasta oo ka mid ah astaamaha laga helo nooc kasta. Maahan in eeyeyaashan eyda isku dhafan ee la dhalayey yihiin 50% nadiif ah ilaa 50% saafi ah. Aad bay caan u tahay in kuwa wax soosaara ay tarmaan iskutallaab badan .\nJeff Shepweiler (Rottweiler / Shepherd mix) sida eey yar oo 6 bilood jir ah oo taagan kursiga keydka - Jeff waa nin firfircoon. Wuxuu jecel yahay inuu ka fikiro inuu wax walba gacanta ku hayo iyo inuu isagu yahay waa madax . Isagu waa xoog badan yahay, qaniinyo quruxsan adag wuuna qayliyaa badanaa wuuna jecel yahay inuu ordo.\nToby Shepweiler-ka 4 sano jir ah— 'Toby waa doggie caalami ah! Wuxuu hadda ku nool yahay Hong Kong, laakiin wuxuu ku faanaa Canadian. Isagu waa tusaalaha ugu fiican ee 'jilicsanaanta jilicsan' wuxuuna si dulqaad leh u fadhiisan doonaa iyadoo carruurta yar yar ee madaxiisa gaadha ay salaaxaan oo ay dhagaha ka jiitaan. Waxqabadyada uu jecel yahay Toby ayaa ah dabaasha, aadaya socod dheer iyo raacdeynta alaabada uu jecel yahay, dhagaxyada. Waa eeyga ugu caqliga badan oo leh ereyo badan oo uu fahmayo inuu madaxiisa dhinac u xiirto marka uu dhageysanayo waxaad dhahdaa socodka, xeebta, cashada, socodka, iyo wax kasta oo kale oo aad rabto inaad ku dhahdo, aad ayuu u feejigan yahay.\nToby wuxuu leeyahay dhogor dheer oo qurux badan oo dhegaha ka hooseysa waana la jeexjeexi doonaa markii uu qoyo, ama haddii ay tahay mid qoyan banaanka - sida dadka timaha oo kale! Wuxuu leeyahay jirka eey weyn, laakiin wuxuu umuuqdaa inuu aad uyaryahay markuu u boodo inuu dhabtaada saaro mar alla markuu doono. Wuxuu leeyahay caado aan caadi ahayn, markasta oo uu maqlo dhawaqa, wuxuu ku ordi doonaa balakoonka wuuna ooyi doonaa ilaa dhawaqa dhawaqa uu aad uga fog yahay maqalkiisa. Sidoo kale, haddii uu jiifsanayo oo uu ku arko adiga oo u soo dhowaanaya, isla markiiba dhabarka ayuu u rogaa isagoo si buuxda u xannibaya! Isagu waa nin jilicsan oo qoyskeenna oo dhan si buuxda u jecel jacaylkayaga weyn!\nRocco Shepweiler-ka oo ah eey yar markuu yahay 2 bilood jir - 'Rocco waa eey aad u fiican, caqli badan, firfircoon, mar walbana diyaar u ah inuu ciyaaro. Waxaa laga yaabaa inuusan nadiif ahayn, laakiin waa eeyga ugu fiican ee aan waligeen heli karno.\nKasey Mae Shepweiler (Rottie / Shepherd mix) oo ah eey 5 bilood jir ah oo daaradda ku jirta. - 'Kasey hooyadiis waxay ahayd AKC Rottweiler oo waxay ka soo jeedaa hiddo daahir ah oo reer Jarmal ah. Isku-darka ayaa ah ilaaliye / eey ilaaliya oo leh muuqaal wanaagsan, maskax iyo cibaado! Tarankaani shilka ahaa wuxuu ku sii kordhayaa caannimada. Waxaan u maleynayaa marka dadweynahu qabsadaan kala duwanaanta iyo shakhsiyadda isku dhafka waxaan hubaa inay noqon doonto nooc cusub oo socda. '\nKasey Mae Shepweiler-ka oo ah eey 6 toddobaad jir ah isagoo fadhiya gaariga agtiisa.\nLayla Shepweiler-ka oo ah eey yar oo 3 bilood jir ah iyadoo xiran suun guduudan. — Aniga iyo saaxiibaday waxaan raadineynay eey weyn oo jecel. Waxaan ku dhameysanay inaan helno Layla, isku darka Rottweiler / Shepherd ee ka socda hoyga Los Angeles. Waxay ahayd saddex bilood markaynu helnay oo aan walaasheed la soconay. Waxaan dooneynay inaan labadaba qaadno laakiin waxaan horey uheysanay labo eey oo kale. Iyadu si dhakhso leh ayey u koraysa maalin kasta iyo maalin kasta. Layla waxay leedahay dhammaan tamarta adduunka waxayna jeceshahay inay la ciyaarto oo ay la fal gasho wax kasta iyo cid kasta oo ay la kulanto. Waxay jeceshahay inay seexato dhexdeenna laakiin way istaagi doontaa goor dhow markay noqoto eey weyn.\nMeika the Rottweiler / German Shepherd mix at 2 years— 'Meika waxay leedahay shaqsiyad qabta qalbigaaga. Aad ayey u adeecsan tahay waxayna jeceshahay inay kubbadda ciyaarto. Waxyaabaha ugu qosolka badan ee aan ku arkay iyada oo sameyneysa ayaa ah hadii aad leedahay tuubada biyaha waxay isku dayi doontaa inay qabato biyaha maadaama ay hawada ku duuleyso. Waxay sidan samayn lahayd maalinta oo dhan haddii aad u oggolaato. Sawir gacmeedkani wuxuu ahaa uun ka dib markay waqti fiican ku soo qaadatay ciyaarta. '\nYlee Rottie / GSD sida eey oo ah qiyaastii 3 bilood jir daaqa cawska\nReese iskudhafka Rottweiler / Jarmalka Shepherd markay 2 sano jirsato fadhiga sariirta\nEeg tusaalooyin badan oo Shepweiler ah\nSawirada Shepweiler 1\nbuns iyo caddaan alaskan malaamute\nmaxay cunaan berriga Shiinaha\nxadka collie shetland iskuxirka ido\nboston terrier miniature mix mix


Sirdoonka Suudaan oo shan askari looga dilay dagaal | Warkii.com:-world news today for international news and videos from Europe, Asia, Africa, the Middle East and the Americas.\nHome Warkii Sirdoonka Suudaan oo shan askari looga dilay dagaal\nKhartoum (Warkii.com) – Faah faahino dheeraad ah ayaa ka soo baxaya iska imaad u dhexeeyey ciidamada siroonka waddanka Suudaan iyo rag ka tirsan kooxda Daacish, kaas oo ka dhacay xaafadda Gabra oo ku taalla koofurta magaalada caasimadda ah ee Khartoum.\nPrevious articleRio Ferdinand oo sheegay in Xushmad daro loola Dhaqmay Lionel Messi Markii Dhulka la Seexiyay Xalay\nNext articleGanacsade Soomaali ah oo lagu dilay Koonfur Afrika


best indian crushers - visualise-project.eu\nwhich is best crusher in india - norsewind.eu\nbest stone crushers india - shaheenpublicschool.com. best indian crushers mine equipments. Price of stone crusher machine in India SBM SBM is a stone crusher machine manufacturer in China, and offer types of stone crusher machines for sale with best price for quarry and mining industry in India…


Germalka iyo Faransiiska oo ku baaqay in Midowga Yurub uu jawaab ka bixiyo Daandaansiga Turkiga Somali - Wararka Somalida, Caalamka\nHomeWararka CaalamkaGermalka iyo Faransiiska oo ku baaqay in Midowga Yurub uu jawaab ka bixiyo Daandaansiga Turkiga\nGermalka iyo Faransiiska oo ku baaqay in Midowga Yurub uu jawaab ka bixiyo Daandaansiga Turkiga\nOctober 16, 2020 Wararka Caalamka, Wararka Maanta Somaliska 0\nWasiirrada arrimaha dibedda ee Jarmalka iyo Faransiiska ayaa ku eedeeyay Turkiga inuu ka careysiinayo Midowga Yurub madama sii wadaan sahaminta gaaska dabiiciga ee biyaha ay kula loolamayaan waddamada xubnaha ka ah EU ee Giriiga iyo Qubrus.\nAnkara waxay ka saartay markab sahamin gaas , Oruc Reis, biyaha bariga Mediterranean ka hor shirkii EU-da bishii Oktoobar 2, inta lagu guda jiray shirkaasi oo hoggaamiyeyaasha Midowga Yurub ay ku hanjabeen inay cunaqabateyn saari doonaan haddii Turkiga uusan joojin sahaminta gaaska.\nSi kastaba ha noqotee, toddobaadkan Turkiga ayaa dib u celiyay markabkiisa wuxuuna sheegay inuu bilaabayo hawl 10 maalmood qaadaneysa oo sahamin ah koonfurta jasiiradda Giriigga ee Kastellorizo.\nKhamiistii, Wasiirka Arrimaha Dibadda Jarmalka Heiko Maas wuxuu sheegay in “daandaansiga” Turkiga uu ka dhigay geedi socodka la isku afgartay ee wadahadalka dacwadaha badda ee Turkiga, Griiga iyo Qubrus mid aan macquul aheyn.\n“Tani waa wax ka caroodaan xataa anaga oo aan wadnay doorkeenna dhexdhexaadinta,” ayuu yiri Maas, isaga oo intaa ku daray in khilaafka lagu xallin karo oo keliya wadahadal toos ah, iyo in jawaabta Midowga Yurub ay u baahan tahay in lagu saleeyo in wadahadallada ay socdaan iyo in kale.\n“Haddii aysan jirin [horumar], markaa Midowga Yurub waa inuu wajaho su’aasha ah sida wax looga qabanayo taasi oo cawaaqib ka ka dhalan karto,” ayuu Maas ka sheegay caasimada Paris.\nDhiggiisa Faransiiska, Wasiirka Arrimaha Dibadda Jean-Yves Le Drian, ayaa sheegay in ay u taal Ankara in ay tallaabada qaaddo isla markaana Midowga Yurub uu diyaar u yahay in uu beddelo dheelitirka awooddiisa haddii Turkigu uusan ku laaban wadahadalka\n“Waxaa noo cadaatay in Turkiga uu si joogto ah u wado falal daandaansi ah oo aan la aqbali karin,” ayuu yiri Le Drian.\nWadahadalladii 2-dii Oktoobar ka dib, Midowga Yurub wuxuu sheegay inuu dib u eegi doono suurtagalnimada cunaqabateynta la saaro Turkiga shir madaxeed kale oo dhici doona bisha Diseembar.\nArbacadii, Madaxweynaha Turkiga Recep Tayyip Erdogan wuxuu ku eedeeyay Giriigga iyo Qubrus inay fulin waayeen “ballamihii” laga qaaday intii lagu jiray wadahadalada Midowga Yurub.\n“Waan sii wadi doonaa inaan siino jawaabta ay mudan yihiin Griiga iyo maamulka Griiga ee Qubrus oo aan fulinin balanqaadyadoodi intii ay socdeen wadahadalada,” ayuu yiri Erdogan, isagoon cadeynin waxa ay ahaayeen “balanqaadyada”.\nDowladda Giriigga ayaa sheegtay in aysan macquul ahayn in laga wada hadlo dacwadaha la xiriira badda halkasi mid ka mid ah ka socdaan howlo sahmin ah.\nHoraantii todobaadkan, Ankara waxay sheegtay in Oruc Reis dib loo celiyay kadib “ficillo daandaansi ah” oo Giriiggu sameeyay, oo ay ka mid tahay qabashada dhoolatusyo milatari oo ay ka sameeyeen Badda Aegean oo lagu soo beegay maalinta ugu weyn ee fasaxa qaran ee Turkiga.\nXigasho rs (AP, dpa, Reuters, AFP)


HALKAN KA DAALACO: Maxakamadaha Heer Gobol/Degmo Ee Maroodi-jeex Oo Soo Bandhigay Liiska Kiisaska Garnaqoodu Hadheeyay Hay’adaha Garsoorka ee Gobolka | Hubaal Media\tHome\nHUBAALMEDIA.COM HALKAN KA DAALACO: Maxakamadaha Heer Gobol/Degmo Ee Maroodi-jeex Oo Soo Bandhigay Liiska Kiisaska Garnaqoodu Hadheeyay Hay’adaha Garsoorka ee Gobolka\nHargeysa(Hubaal):- Kiisaska ugu badan ee maxkamadda Hargeysa ka garnaqdaa waxay noqdeen dacwadaha la xidhiidha murranadda Dhulka. Sidaasna waxa daboolka ka qaaday Guddoomiyaha Maxkamadda gobolka Maroodi-jeex, Axmed Dalmar Ismaaciil oo aanu Cadadkii Isniintii toddobaadkan ee wargeyska DAWAN akhristeyaasha ugu soo gudbinay qeybtii hore ee waraysi iyo warbixin dheer oo aanu ku faaqidnay xaaladda maxkamadaha Hargeysa iyo isbedalka ka dhashay xukun lagu riday koox iskugu jirtay laaluush bixiyeyaal, dilaaliin iyo shabakadaha xirfadda ka dhigtay inay tubta toosan ka duwaan xaakinnada maxkamadaha. Cadadkan maanta waxaanu akhristeyaashayadda ugu soo gudbinaynaa baaq culus oo uu Guddoomiyaha Maxkamadda Gobolka Maroodi-jeex ugu baaqay dadweynaha inay cadaaladda ku kalsoonaadaan. “Dadweynaha waxaan leeyahay markaad is qabsataan horta ha is dillina ee maxkamadaha kaalaya, nabad-gelyadeenna ayaa ku jirta oo maxkamadahana waxaa idiin jooga dadkiinii, gartaadana inta aanad maxkamada imanin soo akhriso,”ayuu yidhi Guddoomiyaha Maxkamadda Gobolka Maroodi-jeex, waxa uu soo qaaday mushkiladda laaluushka iyo dadka loo soo kaxaysto xukaamta maxkamadaha. “Waxa kale oo aad naga daysaan wasteynta iyo cida aad noo soo kaxeysaneysaan.laaluushka aad suuqa madow ku bixineysaanna naga daaya oo wixii aanu idin kala xukunno ku qanca oo daba ka hadalka naga daaya, markaa dadka waxaan leeyahay afka ayaanu xukunaa uurka ma xukuno.”\nMr. Dalmar waxa uu ka sheekeeyay tirada kiisaskii ay la wareegeen iyo inta ay xilligan gacanta ku hayaan, waxaanu yidhi “Maalintii aan maxkamadda imid waxaan la wareegay laba kun oo dacwadood. maantana waxa yaalla boqol iyo shan iyo sideetan dacwadood. Kiisaska intaas tiradoodu leeg tahay waxay nagaga dhammaadeen laaluush qaadasho la’aanta iyo cadaalada aanu sameynay. waayo ninku markaanu laaluush qaadan waa uu dhiiran yahay waayo hore ayaa loo yidhi (Af wax cuney xishood).”\n“Kiisaska ugu badan ee maanta maxkamada yaala waa dhul oo noqday laf-dhuun gashay, khasaare aan dhul ka dhallani dalkeena kama dhaco, waxaana ka dhasha khasaare nafeed khasaare hantiyeed, isaga oo ciqaaba iyo isaga oo madaniyaba. waxaa maanta noogu darani waa dhul,”ayuu ku yidhi Guddoomiyaha Maxkamadda Maroodi-jeex waraysigaas.


Mohammad Lyrics HD Video Mp4 Mp3 Songs Download\nT-Series Islamic music presents ALI ALI TU KEHTA CHAL qawwali (Audio) in the melodious voice of CHHOTE MAJID SHOLA. The album name is ALI ALI TU KEHTA CHAL. It’s music is compossed by RAJU KHAN and kalaam is penned by JAMIL AKHTAR BURHAANPURI. Watch n Enjoyy !! FOR LATEST UPDATES : ———————————– SUBSCRIBE US Here […]\nTags ALI ALI TU KEHTA CHAL, Allah, CHHOTE MAJID SHOLA, CHHOTE MAJID SHOLA full hd Video, CHHOTE MAJID SHOLA jukebox, CHHOTE MAJID SHOLA Naat, CHHOTE MAJID SHOLA qawwali, CHHOTE MAJID SHOLA VIDEO, islamic, islamic songs, islamic video, Jannat, Khwaza, Makka, Makka Madina, Mohammad, music, Muslim Devotional, Muslim Devotional Song, Muslim Songs, Nabi, Prophit Mohmmad (s a w), qawwali, Quraan, Quran Sharif, t-series, top songs, Top Video 2014, Tseriesislamicmusic, Urdu Music, video


Somalia oo ashtako ka dhan ah Kenya u gudbinayso Maxkamadda Caalamiga ee Garsoorka “ICJ” – Radio Dalsan FM 91.5 MHz | Warar Sugan | Somalia News\nOn Jul 12, 2015 Last updated Jul 12, 2015\nDowladda Federalka Somalia ayaa lagu wadaa inay berrito Maxkamadda Caalamiga ee Garsoorka ee QM “The United National International Court of Justice” u gudbiyaan Dukumentiyadda dacwadda ka dhanka ah Dowladda Kenya, kuna aadan muranka xuduud-baddeedka.\nTallaabadda ay Dowladda Federalka dacwadaasi ugu gudbisay Maxkamadda ICJ ayaa muujinayso inuu bilowday Dagaal dhanka Sharciga ah, kaasi oo lagu doonayo in lagu difaaco xuduud-baddeedka Qaranka Somalia.\nXeer-ilaaliyaha Qaranka Somalia, Dr. Axmed Cali Daahir iyo Khubaro dhanka Sharciga ayaa lagu wadaa inay berrito (July 13, 2015) inay Gal-dacwadeedka Somalia u gudbiyaan Mas’uuliyiinta Maxkamadda ICJ oo ku taallo magaalladda The Hague ee dalka The Netherlands.\nQoraalkaasi oo ka kooban 150 bog ayaa waxaa ku lifaaqan Maab muujinaya ballaca xuduud-baddeedka Somalia ee Badweynta Hindiya.\nMaxkamadaasi waxaa sannadkii 1945-kii lagu asaasay Axdi-Sharciyeedka QM, waxayna hawsheeda si rasmi ahaan u bilowday sannadkii 1946-kii.\nGolaha Guud iyo Golaha Ammaanka ee QM ayaa soo doorta 15-ka Garsoore ee Maxkamadda ICJ, kuwaasi oo noqda Xeer-beegtida Maxkamadda ICJ.\nDagaalka dhinaca Sharciga ee ay Dowladda Federalka Somalia ku doonayso Milkiyadda Xuduud-baddeedkaasi ayaa waxa uu muujinaya in hab Sharci Caalami loogu go’aamiyo Milkiydda xuduud-baddeedkaasi oo dhererkiisu gaarayo in ka badan (100,000 oo km2).\nDhegeysiga Dacwadaasi ayaa la filayaa inay Xeer-beegtidda Maxkamadda ICJ bilaabaan bisha March ee sannadka soo socda, waxaana la filayaa in go’aanka kama dambaysta.lagu dhawaaqo dhowr sanno kadib.\nDowladda Kenya waxay ku khasban tahay inay muddo 8 bilood gudaheeda kaga soo jawaabto Dacwadda Somalia marka ay Maxamadda ICJ si rasmi ahaan u furto Kiiskaasi bisha March ee sannadka soo socda ee 2016-ka.\nDowladda Kenya ayaa la sheegay inaysan ku qanacsanayn in dacwaddaasi loo gudbiyo Maxkamadda ICJ, maadaama ay Qandaraasyo iyo Sahan badan ku bixisay si loo ogaado Kheyraadka dabiiciga ee dhex ceegaagan xuduud-baddeedka lagu murunsan yahay.\nMaamulayaasha Kenya waxay kaloo olole ugu jiraan si ay mar uun u hantaan badda lagu murunsan yahay, si ay Saboolnimaddda baahsan uga baxaan wax-soo-saarka dhex ceegaaga sohdin-baddeedka Somalia.\nQorshaha Dowladda Kenya ku doonaysay in si xaal-mastuur loogu dhameeyo dacwadasi ayaa ahayd si ay labada Dowladood dib u calaamadeeyaan Sohdinta badda lagu murunsan yahay.\nSharci-yaqaanadda Kenya waxay doonayeen in xuduud-baddeedka ahaado mid si toos ah dhinaca Bari uga soo bilaabanayo xuduudka dhulka.\nSohdimaynta noocaasi ayaan la oggolaan karin, maadaama ay weli Kenya boob ku haystaan dhul badan oo Somali ah, kaasi oo taxan ilaa Gobalka NFD ee W/bari Kenya.\nDowladda Somalia ayaa rumeysan in loo baahan yahay in sohdinta badda ka soo bilaabanto xariijinta dhulka xuduudka ee ay labda waddan wadaagaan.\nGarnaqsiga Maxkamadda Caalamiga ee ICJ ayaa qaadan karta dhowr sannadood, waxayna Kenya xilligan qaabkan dhul boob ahaan kaga faa’ideysanaysaa qorashaha ay ku dedejinayso Derbiga laga dhisayo Xuduudka Somalia,\nWaxaana habboon in laga feejignaado Shaxda Kenya, maadaama ay u dhaqmayso sida Dabeecadaha Yaxaaska ee uu afka iyo saynta ku dagaalamo si uusan u waayin calafkiisa.\nMarkaynu isku soo duubno, Ummadda Soomaaliyeed ee Waddaniyiinta ah waxaa la gudboon inay Dowladda Federalka ku taageeraan Halganka Dacwadda Maxkamadda ICJ, maadaama dacwadda sharciga loo marayo ay la mid tahay dagaalka hubeysan.


Ruwaayadda Gacmo-Taag-Taag goormay fashil ku dhamaan-doontaa?hadii aan Runta la isku sheegin:Qalinkii:Sawirka Maanta+Ruwaayadda Maanta Tuesday 30th of May 2017\nDayuurad laga leeyahay Shirkadda Bankroft oo Garoonka Muqdisho ku burburtay iyo hakad ku yimid Duulimaadyadii Garoonka Tuesday 30th of May 2017\nDiyaarad ay leedahay shirkadda Bancroft ee qaabilsan la talinta howlaha amniga iyo tababarka ciidamada AMISOM ayaa goor dhow ku bur burtay garoonka diyaaradaha Muqdisho.Diyaaradan ayaa muddo...\nDaawo:Colaadaha hala joojiyo Xuduuda GalMudug iyo Puntland ee Buurtinle ha la ilaaliyo:Khudbadii Gaas ee caleemo-saarka XaafTuesday 30th of May 2017\nWadaad Caan ah oo mamnuucay Furiinka inta lagu jiro bisha RamadanMonday 29th of May 2017\nWadaad caan ah oo u dhashay dalka Falastiin ayaa mamnuucay in ay is furaan lamaanayaasha is qaba ee kasoo jeeda Falastiin, inta lagu guda jiro bisha Barakeesan ee Ramadaan.Madaxa maxkamada...\nTrump oo xabadka u gaaracay difaaca wiilka uu soddoga u yahayMonday 29th of May 2017Madaxweyne Donald Trump ayaa muujiyey taageerada uu u u hayo wiilka uu Soddoga u yahay ee Kushner, tani oo la xirriirta wararka ku aadan uu isku dayay sammeynta khad isgaarsiineed oo qarsoodi ah oo...\nDilal kala duwan oo goordhaw ka dhacay magaalada Muqdisho iyo Faah faahino kasoo baxaya Monday 29th of May 2017Wararka aan ka heleyno Suuqa Bakaaraha ee magaalada Muqdisho ayaa sheegaya in goordhaw halkaasi siyaabo kala duwan uu uga dhacay dilal loo kala geestay labo qof oo mid kamid ah uu hubeesnaa.Goob...\nShacabka Dhuusamareeb oo is-weydiinaya?Magaaladii uu ku barbaaray waxna ku bartay M/weynaha Puntland ma laga yaabaa inuu sidda Cadaado u booqday inuu booqdo:Qalinkii:Halxiraalaha MaantaMonday 29th of May 2017\nDaawo:Xildhibaan C/Qaadir oo ku biiray Garabka Mucaaradka Jubbaland ee Xildhibaan Maxamed Cali Yuusuf uu hogaaminayo dhaliilna u soo jeediyay Axmed MadoobeMonday 29th of May 2017\nAr Xaaf ii Geeya:Madaxda Maamul Goboleedyadda iyo M/weyne Farmaajo oo Cadaado gaaray si ay uga qeyb-galaan Maamulka GalMudug ee xuduudiisa Wiilka Dhuusamareeb uu saxiixay Degmadda Buurtinle ee Gobolka NugaalMonday 29th of May 2017\nFalastiiniyiinta ku jira jeelasha Israel oo cunto joojin ay wadeen soo af-jaraySaturday 27th of May 2017\nIn ka badan 1,000 Falastiiniyiin ah oo ku jira jeelasha Israel ayaa soo af-jaray mudaharaad cunto joojin ah oo ay kaga cabanayeen duruufaha ay ka muteen xabsiga.\nSaraakiisha Israel ayaa sheegay...\nImaaraadka oo Somailand u fasaxday saldhiga Garoonka Berbera inay weeraro ka qaadi-karaanSaturday 27th of May 2017\nMaamulka Somaliland ayaa shaaca ka qaaday in Dowlada Imaaraatka Carabta ay weeraro ka qaadi karto saldhiga laga siiyay Garoonka Diyaaradaha ee magaalada Berbera, waxaana la filayaa in saldhigaasi...\nGeeri naxdin badan:Ganacsade iyo Samafale Dhoomis Aadan Sheekh-Doon(Raximahullaah) oo Geeriyooday iyo Tacsi tiiraanyo leh oo Reer Aadan-Sheekh-Doon loo dirayoMonday 15th of May 2017\nInaa li-laahi waa inaa ileyhi raajicuun,Geeridu waa Xaq qofkasta oo anaga naga mid ah sugeysa,ma dhinte waa Allaah,waxaa saacad ka hor Isbitaal Magaaladda Gaalkacyo ku geeriyootay Marxuum...\nBye Bye Cunsuriyad Le Pen:Macron oo loo doortay M/weynaha FaransiiskaSunday 7th of May 2017\nNatiijada doorashada maanta ay u dareereen shacabka dalka Faransiiska ayaa noqotay in Macron uu noqday Madaxweynaha dalka Faransiiska.Emmanuel Macron oo ah 39 jir ku tartamey isaga oo aan ka socon...\nDaawo:Kama qeyb-galayno shirka London:M/weynaha Hirshabeele:Qalinkii:Isbaaradda MaantaFriday 5th of May 2017\nQarax Muqdisho ka dhacay oo si xun loogu dhaawacay Hormuud JaamacadeedFriday 5th of May 2017\nHormuudkii Jaamacadda Horseed-Universaty ee Magaaladda Muqdisho,Macalin C/kariim Sheekh Maxamuud ayaa gaari uu watay lagu qarxiyay Nawaaxiga Baar-Fatxi oo Taleex ku yaal.\nDhaawac aad u culus ...\nM/weyne Farmaajo oo aqbalay go*aankii Golaha Wasiiradda xilka uga qaadeen Hanti-dhawrka Qaranka ee lagu tuhmayo dilka Marxuum Wasiir SiraajiFriday 5th of May 2017\nMadaxweynaha Dawladda Federaalka Soomaaliya Maxamed Cabdulaahi Farmaajo ayaa xeer madaxweyne ku soo saaray aqbalida xil ka qaadista Golaha Wasiirada ku sameeyeen Hanti Dhowraha Guud ee Qaranka Dr....\nAskari Mareykan ah oo duleedka Afgooye lagu dilayFriday 5th of May 2017\nFaah faahin ayaa ka soo baxaya howl gal ay iska kaashadeen Ciidamo Mareykan ah iyo Kumaandooska Soomaaliya oo ka dhacay tuulooyin ka tirsan degmada Afgooye ee Gobolka Shabeellaha Hoose.Howl galkan...\nDaawo:Inta aan noolahay Puntland ayaan ahay,xitaa Xaglatoosiye oo Jawaan Lacag ah ii keenay ayaan ka diiday Somaliland inaan ku biiro:Garaad SaleebaanFriday 5th of May 2017\nDaawo:Ninkii ilaaladiisa ay dileen Wasiir Siraaji oo diiday xilka qaadistiii Golaha Wasiiradda ku sameeyeen:Qalinkii:Isbaaradda Maanta ee MuqdishoFriday 5th of May 2017\nHungry man divorces his wife for sharing his food on SnapchatTuesday 2nd of May 2017\nA Jordanian husband allegedly divorced his wife while sitting in a restaurant in West Amman,apparently, the wife provoked her husband when she stopped him from eating the food so that she can...\nPage 1 of 243« previous12456145146next »


Qatar oo Trump u qaaday tallaabo ay kaga adkaaan karto xulufada Sacuudiga - Caasimada Online\nHome Dunida Qatar oo Trump u qaaday tallaabo ay kaga adkaaan karto xulufada Sacuudiga\nQatar oo Trump u qaaday tallaabo ay kaga adkaaan karto xulufada Sacuudiga\nNew York (Caasimada Online) – Shirkad ay leeyihiin qoyska Jared Kushner, oo ah wiilka qaba gabadha madaxweyne Trump, ayaa ku dhow inay heshiis la gaaraan shirkad xiriir la leh dowladda Qatar, taasi oo Qatar ka caawin karta xiriir dhow oo ay la yeelato aqalka cad.\nHeshiiskan ayaa qoyska Kushner ka caawin doona in la badbaadiyo sar dheer oo ay ku leyihiin magaalada New York, oo wajaheysa xaalad dhaqaale xumo, una baahan lacag deg deg ah.\nJared Kushner aabihiis, oo lagu magacaabo Charles Kushner, ayaa wada-hadal kula jira shirkadda Brookfield Properties, si ay ula wareegto maamulka sar ka kooban 41 dabaq oo ku taalla adress-ka 666, Fifth Avenue ee bartamaha magaalada New York.\nShirkadda Bookfield Properties ayaa laga leeyahay dalka Canada, hase yeeshee waxaa maal-geliya hay’adda boqortooyada Qatar ee Qatar Investment Authority.\nDaarta ay leeyihiin qoyska Kushner ayaa ay ku iibsadeen 1.8 bilyan oo dollar 11 sano ka hor, hase yeeshee wa ay soo saari weysay lacag u dhow qiimaheeda, waxaana 30% tahay mid banaan oo cidna aysan kireysan. Waxaysan sidoo kale awoodin inay bixiso lacagta billaha ah ee laga rabo, maadaama lagu iibsaday deyn bil kasta la gudayo.\nHaddii dowladda Qatar ay bad-baadiso, waxay ka caawin doonta xiriirka Trump oo la saftay Sacuudiga iyo Imaaraadka, markii ay xiisadda khaliijka billaabatay.\nHorey ayay Qatar u dooneysay inay sartan bad-baadiso, hase yeeshee waa ay ka baxday, waxaana la rumeysan yahayn in sababta Trump ula saftay xulafada Sacuudiga ay arrintan la xiriirto.


Maxamed Nuur oo lagu riday xukun cusub oo xabsi ah - Caasimada Online\nHome Dunida Maxamed Nuur oo lagu riday xukun cusub oo xabsi ah\nMinneapolis (Caasimada Online) – Maxamed Nuur oo ah sarkaal ka tirsanaa booliksa Minneapolis oo toogasho ku dilay haweeney aan hubeysneyn ayaa maanta lagu xukumay ku dhowaad shan sano oo xabsi ah.\nMuddada xabsigan ayaa ah tan ugu badan ee lagu ridi karo qof lagu helay dambi dil kama’a kadib markii ay maxkamad laashay dambi dil ah oo horey loogu helay Maxamed Nuur.\nMaxamed Nuur ayaa horey loogu helay dambi dil darajada saddexaad ah ah iyo dil kama’ ah oo la xiriira toogashadii ay 2017 ku dhimatay Justine Ruszczyk Damond, oo aheyd gabar Australian-American oo 40 jir ah.\nMaxamed Nuur ayaa xabad ku dhuftay Justine kadib markii ay isaga iyo sarkaal kale oo boolis ah ay tageen gurigeeda taasi oo ka dambeysay markii ay soo wacday taleefonka xaaladda deg degga ah ee 911, si ay ugu wargelisay kufsi ay suurta-gal aheyd inuu ka dhacayey gurigeeda gaadaashiid.\nMaxamed ayaa sheegay inuu ka argagaxay qaylida Justine, kadibna uu xabadda riday.\nMaxkamadda Sare ee Minnesota ayaa bishii tagtay laashay xukunkii dilka ee horey loogu helay Maxamed Nuur, ayada oo sheegtay in xeerka dilka ee darajada saddexaad uusan ku habboonayn kiiskan.\nGarsoorayaasha ayaa sheegay in dacwad noocan ah kaliya lagu dabaqi karo marka eedeysanaha muujiyo “inuusan wax ahmiyad ah u hayn nolosha bani’aadamka oo dhan,” ee aysan aheyn marka ficilka uu ku wajahan yahay qof gaar ah, si la mid ah Justine.\nGarsoore Kathryn Quaintance, oo sidoo kale horey u guddoomisay maxkamadeyntii hore ee Maxamed Nuur, ayaa ogolaatay codsiga dacwad-oogayaasha ee ahaa in Maxamed lagu riday xukunka adage e dil kama’ ah oo ah 57 bilood.\nWaxay diiday codsigii qareenada difaaca oo ahaa ahaa 41 bilood, oo ah heerka ugu hooseeya ee xukunka.\nMaxamed Nuur, oo shaqada booliska Minneapolis laga eryey kadib markii dacwadda lagu soo oogay, ayaa horey xabsiga ugu qaatay 29 bilood.\nGobolka Minnesota, maxaabiista si wanaagsan u dhaqma, ayaa badanaa xabsi ku qaata laba meelood saddex meel, waana lasii daayaa kadib ayada oo inta ka harsan muddada xabsiga dusha laga ilaalinayo.\nMaxamed Nuur ayaa maxkamdeyntii koowaad waxaa lagu xukumay 12 sano iyo bar xabsi ah, kahor inta uusan racfaanka u qaadan Maxkamadda Sare.


Xirriir cusub oo u billowday Soomaaliya iyo Mareykanka waa maxay sababtu? | Xaqiiqa Times - Online Magazine\nHome Siyaasada Xirriir cusub oo u billowday Soomaaliya iyo Mareykanka waa maxay sababtu?\nXirriir cusub oo u billowday Soomaaliya iyo Mareykanka waa maxay sababtu?\nMarkii ugu horeysay muddo dhowr iyo labaatan sano ah laga soo billaabo burburkii dawladdii dhexe ee Soomaaliya ayaa madaxweynaha Markeykanka wuxuu waraaqihii aqoonsiga danjirenimo ka guddoomay safiirka cusub ee Soomaaliya u fadhin doona magaaladda Washington danjire Cumar Cabdirashiid waana nin uu dhalay madaxweynihii 2-aad ee Soomaaliya Cabdirashiid Cali Sharma’ake.\nDadka siyaasadda indha indheeya ayaa waxa ay u arkaan sida deg degta ah oo muddo bil ka yar waraaqaha aqoonsiga looga guddoomay in ay tahay arrin lama filaan ah, waxaana ay diplomaasiyiintu sheegayaan in soo dhaweynta iyo hab maamuuska loo sameeyay Cumar Cabdirashiid ay astaan u tahay sida Maraykanku u daneynayo Soomaaliya, iyadoo ay jirto danjireyaal kale oo Afrikaan ah oo muddo 6-billood ka badan ay mararka qaarkood ku qaadato in Mareykanku uu ka guddoomo aqoonsiyadooda ayaa aad loolayaabay sida aan dib u dhaca laheyn ee uu Maraykanku ku qaabilay danjiraha cusub ee Soomaaliya, balse waxaa su’aalo badan la iska weydiinayaa halka uu danjiruhu ku hawlgeli doono maadaama aysan jirin safaarad iyo hoy sugun oo ay Soomaaliya ku leedahay Washington, waxaase shaki ku jirin haddii Soomaalida ku nool waqooyiga Ameerika isku tashtaan inay dib u soo celin karaan safaaraddii Soomaaliya ay ku lahayd wadankaasi oo horey loo iibsay.\nSidoo kale dadka siyaasadda ka faaloodda ayaa isweydiinaya waxa ay tahay danaha Maraykanku ka leeyahay Soomaaliya, balse khuburradu waxa ay leeyihiin Soomaaliya ayaa haatan ah wadanka Afrikadda bari ee Mareykanku ugu daneynta badan yahay waxayna sabab uga dhigayn Soomaaliya oo uu shidaal badan ciigaago islamarkaana Maraykanku ka leeyahay dano istaraatiijiyadeed iyo Maraykanka oo ay ka go’an tahay ladagaalanka waxay ugu yeeraan argagixisadda caalamka.\nHadaba Soomaaliya maka faa’iideysan doontaa u heelanaanta Mareykanka danjiruse maka shaqeyn doonaa horrumarinta xirriirka cusub ee Soomaaliya iyo Mareykanka si uu ugu guuleysto hawlihiisa diplomaasiyaddeed. Taageero dhaqaalese maka heli doonaa Cumar Cabdirashiid dawladda Soomaaliya mise wuxuu xaalkiisu noqon doonaa sidii safiirkii loo magaacay Britain oo boqoradda wadankaasi ka guddoontay waraaqihiisii aqoonsiga danjirenimo balse markii dambe ku shaqeyn waayay dhaqaale xumo awgeed dibna Soomaaliya u xasuusiyay inay weli ku jirto guuldarooyinkii diplomaasiyaddeed ee dalku la kulmayay tan iyo xilligii madax banaanida ay qaadatay sanadkii 1960-kii?\nPrevious articleHormuud oo deeq waxbarasho bixineysa\nNext articleISKU MAAN DHAAFKA BAARISTA SHIDAALKA


Soomaalya ka warran? Q5AAD | Qaranimo Online\nSoomaalya ka warran? Q5AAD\nAugust 31, 2012 | Filed under: Warka Maanta | Posted by: QOL Admin Xamaasaddii siyaasadda yaa cirka isku shareertay, waxaa dhacay isbedello dhinacyo badan ah, Dowladda ku meelgaadhka ah waxay Doobatay Guddoon Baarlamaan Gobolona waa loo qabtay, Doorashadii kala reebtana ahaydna waa la wada sugayaa, oo Raggan hoganaya Hoteellada Muqdisho waxay kala noqon doonaan: rag jago heli doona iyo rag dib ugu laaban doona shaqooyinkoodii hore.\nDadka sharraxani uma badna Qaranjoog ee waa Qurbajoog soo daashay qaarkoodna wadamada ay joogaan waxayba kaga qornaayeen Hawlgab iyo Naafo, balse, dadka ay doonayaan inay doortaan ma yaqaannan waa sheekadii Soomaalya ka warran?, oo awal foolka fool ahayd, maantase waa khadka telefoonka, waxay dhexmaraysaa Laba oday oo Rafiiq hore ahaa, waa Qurbejoog oo wardoona iyo Qaranjoog oo xog warrana.\nQurbajoog: Hello waryaahee Qaranjoog ii warran ma wanaagsantahay?\nQaranjoog: Waa wanaagsanahay ee ii waran Qurbajoogoow beryaan la isma maqline, reerkii iyo carruurtii ka warran?.\nQurbajoog: Reerna war uma hayee, anigu waan soo xidhxidhtay oo waan soo socdaa ee siyaasadda dalka iiga warran?.\nQaranjoog: Oo xaggaad u soo socotaa?!\nQurbajoog: Dhulkii iyo Dadkii iyo Wadankii, waxaa la gaadhay waqtigii dalka wax loo qaban lahaa, maxaa dhacay?.\nQaranjoog: War bal yaabkan iyo lama aragtan kaalaya arka! Oo heedheh, sawdinkii shalay ka yaacay ee lahaa waa lama galaan waa beertii miinada ee haddii la idin weydiiyo marka aad is dhiibaysaan dalkaagii hadduu nabad noqdo dib ma ugu laabanaysaa? Sawdinkii odhan jiray ma aha: maya, maya, weligay ku noqon maayo maxaa is bedelay?\nQurbajoog: War niyaw afartan gu’ baan ku aqaana ismaad bedelin naga daa ku caddeynta reer magaalku runta ma jeclee dalkii ka warran?\nQaranjoog: Dalkii waxaa ka dhacay isbedello badan, laakiin, weli lama kala bixin, oo goroddaa la iskula jiraa, shirarbaa madlan, raggii qaar waa la doortay qaarna waa soo tuban yihiin sidii Geel Horweyna oo Jilaal badhtankii joogaa Dhengad lala hortaagan yahay oo loogu heesayaa “Hilaacii Shalay kii habeen hore kaa haddeer yimid iskuma heshide mid uun ku hagaag !”\nQurbajoog: War iga daa Geel ha iiga sheekayne, Waraabe cunka waanba necbahay magaciisa.\nQaranjoog: Halkan waraabuhu isagoo wax cunaad ogayd ee iminka isagaa la cunaa, waa laga tegay waqtigii la isku habaari jiray!\nQurbajoog: War heedheh Abaarihii iyo Gu’gii colaaddu billaabatay ee Gaajo weyne xitaa Maqaarka iyo Qobka Mooska la cunay Waraabe lama cunine, maxaa hadda lagu falay?!\nQaranjoog: Belo! Nin Hindiya oo la yiraahdo Abuu Raaj ayaa faaliyey, oo wuxuu Shabaabka ku yiri: “Waa inaad magaalooyinka aad haysataan Xiniinye Waraabe intaan godod u qoddaan ku aastaan, habeen walbana Waraabe hilibkiisa la cuno” marka waa kaarto meleteri oo cusub, waa moora mooradii dadka qaar samayn jireen, Ilka Bisadeed iyo Xirribo Eey ayaa colka inaga baajin karadii casri Jaahiligii faalka la dhigi jiray xilliyada colaadda.\nQurbajoog: Wallaahay waaba halkii laga dhihi lahaa: “Cumrigaaga oo dheeraada Waraabe la cunaana waa ku tusaa” oo horta ma xalaalbaa ?\nQaranjoog: Adeer Mufti ma ihiye Umal weydii! Miyaadan aqrisan Qormada Bashir M .Hersi ka qoray ee ah: “Umaloow Waraabaha maxaa xiga?!” halkaasaannu taaganahay!\nQurbajoog: Mayee, waxaa isoo gaadhay Saarkii Waraabaha ee Waraabe cabanayey soo tiriyey.\nQaranjoog: Heesana xitaa waa jiraane dhawaan soo bixi doona, oo uu Waraabuhu qaaday ee la soco, saw maad arag Saarka inuu Waraabuhu yidhi; Dhulka waa iskaga baxayaa, sidiinnaan oo is dhiibayaa, adiguna haddaad leedahay waan soo socdaa!\nQurbajoog: Bal jawaari ka warran iyo doorashadiisa aad baa loo ammaanayee?\nQaranjoog: Barakaat ka qaado barakaad u dhiibo ma maqashay? Meeshan Kursiyadu waa dhaxaltooyo, haddii Caddaalad jirto, Beesha Afraad iyo Beesha Shanaad ayaa ku soo bixi lahaa, Beesha Saddexaad weligeedba iyadaa lahayd waxba isma bedelin, ninkii hore kanaa ka shahaadooyin badan ayaa la yidhi balse isaguna Daltuurka, Doctuurka,\ndantuurka godobaysan ee dhagaraysan raggii dalka keenay ayuu ku jiray Ilaahay baa xaal og, haddi doorasho la sheegana maba dhicin, waxay ahayd: “Duub aan Caano lagu daadin!”.\nQurbajoog: Shariif Shiikh axmed ka warran isagana rajadiisa?\nQaranjoog: Niyaw Shariifka laba arrimood haddii laga helayo waa ok, hadduu caddeeyo in afartiisii sano hadda fahan uu qaatey oo hadda la joogo afartii shacabka waa ok, oo aanu waxba naga rabin, dhoofka badana uu isaka daynayo, oo dalka xaalkiisa la soconayo, tan labaad inuu gobollada iyo degmooyinka uu magacaabayo dib noogu dhigoo dalka ka hirgaliyo maamul goboleedyo ama federaalka wax ka bedelo oo 18kii Gobol lagu saleeyo ama 8-kii Gobol ee hore, haddii sidaa uu yeelayo waxaan leeyahay ha loo codeeyo, haddii kale oo weli sidii hore yahay hana moodo ayaan leeyahay.\nQurbajoog: Shariif xasan ka warran isaga xaalkiisa siduu yahay?\nQaranjoog: Isaga Baskaa ka buuxsamay, waxaa ka qabsaday kursigiisii Jawaari Madaxweynihii hore ee Somaliland Maxamed Xaaji Ibraahin Cigaal ayaa odhan jiray: “Ducaysane xilku waa meerto” hadda isagii sidaasaa ku dhacday, laakiin, wuxuu soo qaadanayaa qandaraas cusub oo Ra’iisalwasaaraha Itoobiya ayuu hadyad u qaaday wuxuuna rabaa inuu noqdo Madaxweynaha Maamul Goboleed Koonfurgalbeed state Southweststate halkaasuu ciyaarta ka soo billaabayaa .\nQurbajoog: Gaas ka warran, isaga waa sidee xaalkiisa iyo rajadiisa?\nQaranjoog: Gaas waa ninka ugu rajada xun waayo dadkiibaa bartay wuxuu noqday: “Bartii yaqaan bari uma korodho” Soomaaliya oo dhan Puntland ayaa kala weyn iyo beeshiisa, dee dhawr xildhibaan oo reerkooda ah ayaa la joogay iyagiina waxay ku biireen kooxda Farmaajo iyo Murashixiinta kale ee beelahooda, waa xildhibaan Soomaaliyeed waxaanse maqlayey inuu dib idiinku soo noqonayo oo ardayda Jaamacadaha Maraykana iyo Yurub siin doono Xiisad horumarinta Qabyaaladda iyo Musuqmaasuqa “Development Trapilsm and Correption” Sidaasaa xan igu soo gaadhay\nQurbajoog: Farmaajo isaga waa sidee xaalkiisa ninkaasi taageero badan ayuu haystaaye?\nQaranjoog: Farmaajo horta waa hogaamiye dhalinyaro ah, balse, awal wixii loo sheegay iyo wuxuu arkay ayaa kala duwan, markaa hadda ka hor wuxuu qoray buug oo kaga hadlayey beelaha iyo deegaamada Soomaaliyeed, oo uu waliba beelo iyo madaxdii qaranka soo martay ee aan beeshiisa ahayn u gafay, maanta wuxuu ku leeyahay waxaan qoray waa been marka beelihii uu awal dhaleeceeyey waxay dhaheen Buug kale qor yaa Wadaniya yaanse wadani ahayn! Markaa hadda kala barashada beelaha Soomaaliyeed iyo deegaamada Soomaaliyeed ayuu ku jiraa, laakiin, hadduu doorashada ka hor dhammeeyo buugga Rajadiisu ma xuma!\nQurbajoog: Prof Samatar ka warran isaga dadku aad bay u ammaanayeene?\nQaranjoog: Prof Samatar waa nin wanaagsan oo daacada aqoon ku filan iyo khibradna leh, laakiin, cillada haysataa waxay tahay, xoogga ma saaro Dhaqanka Soomaalida inta badan wuxuu tusaale u soo qaadanayaa Reer Galbeedka af Ingiriisina waxbuu ku sharaxayaa, markaa Odayaashii Dhaqanka iyo Bulshada fahankeedii ayaa ku adkaaday, dadkana weli Shabaab wacdigiisii ayaa ku danbeeyaa, oo ninka Maraykana iyo tusaale u soo qaata Dowladaha Galbeedka way ka shakiyaan ciladdaas dawadeeda haduu helo isaguna ma rajo xuma.\nQurbajoog: Dr Cabdiraxmaan Baadiyoow ka waran isagana shacbiyad badan ayuu wataa ayaa la leeyahaye?\nQaranjoog:Hayaay ! war ninkan horta waaba nin cajiiba, maalin dhawayd ayaan anigoo daawanaya HorncableTV ayaa qadar xayeysiis ah la yidhi, Halkaan ka sugayey sidii caadada ahayd xayeysiin Xawaalad, Shirkad Diyaaradeed, Hoteellada Nairobi iyo Imaraadka laga\ndhiso iyo Islaamaha iibiya alaabta la isku caddeeyo waxaaba iiga soo booday “Dalka yaa hagi kara, yaa hoggaan ku xidhi kara, yaa horseed ka noqon kara, yaa …yaa….” Waan yaabay mise waa Dr Baadiyoow intaas ka dib waxaan idhi ninkan telefishinka laga xayeysiinayo waa heersare Google ayaan u diray oo ka raadiyey mise haddaan taariikhdiisii dhex galay waa reer “AL” af kala qaad dee iminka dadka waxay maqlaan “AL iyo ABuu ama Ummu” ayay ugu neceb yihiin, isagana ciladdaas ayaa jirta, hadduuse caddeeyo inuu ka madax banaan yahay macquul in uu taageero helo.\nQurbajoog: Iminka ma waxaad i leedahay iska jog, meesha waxba ma yaallaane mise waan xidhxidhanahay ee waan soo baxaa?.\nQaranjoog: Niyaw aan kula kaftamee waxaan u malaynayaa qolyihii Carabtaa mar qudha dalka ku soo xarooday markaad weydiiso maxaa Sacuudiga, Emaraatkii, Kuwayt, Qadar, uga timaadeen waxay ku odhanayaan, Hindiy iyo indho yar ayaa naga soo saaray oo lacag yar ku shaqaynaya, Iminka dadkii Yurub iyo Amerika ayaa soo qulqulayaa ma caydhii baa la joojiyey mise Taxiyadii ayaa la idinku qabsaday oo qolyo idinka jaban ayaa yimid koloo\nShuucigii Yurubta bari ayaa Midowga Yurub ku soo biirey oo shaqaalihii dhulka xaadhi jiray iyo kuwii xamaali jiray suuqa ka saaraye?!\nQurbajoog: War niyaw maahee meeshan waanu ku habsaanaym waxba ma yaallaan, dee waxaa la yidhi; dalkii adigoo suudh gashan haddaad tagto, xaggeed ka timid meel hebla af kalena aad ku hadlayso maxaad soo baratay iyo maxaad taqaan lagu odhan maayee, Wasiir baa laguu dhiibayaa, iyadoo ardaydii dalka Jaamacadaha uga baxday iyo aqoonyahankii Qaranjooga ahaaba buuxo, dee ma anagaa suuqa idinka xidhnay shacabka ayaa noo heellan oo na rabee!\nQaranjoog: War maanta halkaa ha inoo joogto inta Madaxweynaha laga dooranayo iska jog, haddii kale iska kaalay nasiibkaagaad qaadaysaaye, anaguna maalmaan shaaha kaa cabi lahayne!\nLa soco qaybaha danbe……..\nCabdiraxiin Hilowle Galayr | Galayr1977@hotmail.com\nOther Interesting posts:Madaxweyne Shariif oo Dubai kula kulmay Ganacsato ...Koob loogu Magac daray Sanad guuradii 52aad ee 1da...The two Somali men were found lying face-down in a...Madaxweyne Xasan oo qaabilay weriyayaashii kasoo l...Beelo is dagaalsan oo ay kala dhaxgaleen Shabaab +...Wasiirada Adeegga bulshada oo ka qeyb gashay kulan...Ra’iisal Wasaaraha Soomaaliya oo Galabta Soo Bandh...Somali President Hassan on CNNFilim ka hadlaya Burcad Badeeda Somalida oo indhah...Maangal Ma Noqoneyso Laxow-jecleysiga KismaayoTaliyaha cusub ee Booliska oo la kulmay Saraakiish...Burburka Al Shabaab iyo Mukhtaar Roobow Abuu Mansu...Socialize\tPosted by QOL Admin on August 31, 2012. Filed under Warka Maanta.\nRecent Posts\tSomali president appoints new prime minister


Daawo: Soomaaliya oo sheegtay in 50 Dhalinyaro ah oo Hindiya ku Xukuntay Dil Toogasho ay yihiin Kalluumaysato - Hablaha Media Network\nDaawo: Soomaaliya oo sheegtay in 50 Dhalinyaro ah oo Hindiya ku Xukuntay Dil Toogasho ay yihiin Kalluumaysato\nHMN:-Xukuumadda Soomaaliya ayaa sheegtay in dhalinyaradii Soomaalida ahaa ee shalay Maxkamad ku taal dalka India ku xukuntay dil ay ahaayeen Kalluumeysato, iyadoo ku baaqday inay helaan daryeel bani’adanimo iyo garsoor xaq ah.\nWasiirka Warfaafinta Xukuumadda Soomaaliya Maxamed Cabdi Xayir Maareeye ayaa sheegay in xogo dowladda Soomaaliya ay heshay ay ku ogaatay in dhalinyaradaas ay ahaayeen burcad badeed, ayna qab qabteen maraakiib hubeysan oo aan sharciyad u heysan inay soo galaan Biyaha Soomaaliya\nMr Maareeye ayaa ka codsaday Wasaaradda Arrimaha Dibadda iyo Safaaradaha Soomaalida ku leedahay meelaha ay ku xiran yihiin dhalinyarada Soomaaliyeed inay si dhow ula socdaan xaaladooda daryeel, caafimaad iyo helista garsoor hufan.\nMaalintii shalay ayay aheyd markii Maxkamad ku taal dalka Hindiya ay 50 ruux dhalinyaro Soomaaliyeed lagu eedeeyay burcad badeednimo ay ku xukuntay dil, taasoo aheyd arrin amakaag ku noqotay dadka Soomaaliyeed.


Boqor Buurmadoow Muxuu ka yidhi Doorkiisa Jabhadda lagaga Dhawaaqay Galbeedka Sanaag? | Aftahan News\nBoqor Buurmadoow Muxuu ka yidhi Doorkiisa Jabhadda lagaga Dhawaaqay Galbeedka Sanaag?\nDubai/ Hargeysa (Aftahannews):- Boqor Cismaan Aw Maxamuud Buur-madoow, oo Warbaahin dalka qaarkood u warramay isagoo ku sugan dalka Imaaraadka Carabta, ayaa ka hadlay Jabhadda lagaga dhawaaqay Galbeedka Gobolka Sanaag 16-kii bishan April 2020 oo Xubno ka hadlayey Muuqaal laga soo duubay Jabhaddaas oo Baraha Bulshada lagu baahiyey ku celceliyeen Magaca Boqor Buurmadoow.\nXubnaha sheegay inay Jabhad ku dhawaaqeen, ayaa ku hanjabayey in haddii la xidho Buurmadoow ay dagaal ka xigaan, mar dambena aanay aqbali doonin in dowladdu u hanjabto Boqorkooda, sida ay hadalka u dhigeen.\nHase-yeeshee, Boqor Cismaan Buurmadoow oo lagu eedeeyey inuu Jabhaddaas aasaasay, ayaa ku dooday inaanu shaqo ku lahayn, isla markaana cidda isaga ku eedaynaysaa ay tahay cid doonaysa inay sumcaddiisa iyo sharaftiisa dilaan.\nBoqor Buurmadoow, waxa uu sheegay in Xubnahaas Jabhadda noqday ay ku ogaayeen iyagoo shaqaale dowladeed ah, isla markaana ka mid ahaayeen Ciidammada kala duwan ee Qaranka Somaliland, balse tabasho iyo cadaalad-darro ay tirsadeen ku kalliftay inay Jabhad hubaysan ku dhawaaqaan.\nWaxaanu Boqor Cismaan Buurmadoow, in cadaalad-darro ay tirsadeen Xubnaha Jabhadda ku dhawaaqay oo waxba laga qaban waayey ay illaa heer Jabhadeed gaadhsiiso ay ceeb iyo fool-xumo ku tahay dowladda Somaliland, isla markaana sharaf dhac tahay in Ciidammadii Qaranku sida Cawsha u kala yaacaan, waxaanu ku baaqay in arrintooda xal iyo wadahadal lagu dhammeeyo oo aan la fogaynin.\nBoqor Buurmadoow oo arrimahaas iyo kuwo kaleba ka hadlaya, kana jawaabaya su’aalo kala duwan oo laga weydiiyey waxa uu kala socdo samaynta Jabhaddaas deegaankiisa lagaga dhawaaqay, waxaan idiinku soo gudbinaynaa muuqaalkan hoose ee daawasho wacan oo wanaagsan:-


KULANKA MADAXDA SARE EE DAWLADDA KMG AH SOOMAALIYA !\nMadaxa Golaha Wasiirada dawladda kmg ah Federaalka Soomaaliya Prof. Dr. Cali Maxamed Geedi,oo uu weliyo Madaxweyne Cabdullahi Yuusuf Axmed, ayaa kula kulmay shalay Koonfurta magaalada Gaalkacyo Guddoomiyaha Golaha Baarlamaanka Mudane Shariif Xasan Sheikh Adan .\nHadal rasmi ah oo lagu camal-falo oo ka soo baxay kulankan, oo aan ka ahayn in madaxda sare ee Dawladda kmg ah Soomaaliya ay ku muujiyeen goobtaas niyad-wanaag iyo hadalo gaa-gaaban oo ay halkaa ka soo jeediyeen, ayaan weli jirin .\nSida laga warqabo,Ra'iisul Wasaare Cali Maxamed Geedi iyo Guddoomiyaha Baarlamaanka Shariif Xasan Shiikh Adan ayaa isku af-garan waayay dhamaadka bishii hore ee January 2006, in shirka soo socda ee Baarlamaanka Soomaaliyeed lagu qabto magaala madaxda gobolka Bay ee Baydhaba.


Wararkii ugu dambeeyey ee Afghanistan iyo Mareykanka oo qaaday tallaabo ay Kabul... - Caasimada Online\nHome Warar Wararkii ugu dambeeyey ee Afghanistan iyo Mareykanka oo qaaday tallaabo ay Kabul…\nWararkii ugu dambeeyey ee Afghanistan iyo Mareykanka oo qaaday tallaabo ay Kabul…\nKabul (Caasimada Online) – Millateriga Mareykanka ayaa si deg deg ah u joojiyey daad-gureyntii ciidamada iyo diblumaasiyiintiisa ku sugan caasimada Afghanistan ee Kabul, kadib markii ay kumanaan qof oo rayid ah soo buux dhaafiyeen garoonka diyaaradaha ee caasimadda.\nSida ay ku warameyso wakaalada Reuters, kumanaan qof oo rayid ah oo quus ka taagan inay ka qaxaan Afghanistan ayaa xiligaan hakad geliyay duulimaadyadii daad-gureynta ee ay wadeen millateriga Mareykanka.\nRabshadaha ka dhashay arrintaas, ayaa waxaa lagu soo waramayaa inay ku dhinteen shan qof, kadib markii ay dadka ku soo aruuray garoonka diyaaradaha ay si qasab ah u wada qabsadeen diyaarad kamid ah kuwa millateriga Mareykanka oo xiligaas ku socotay runway-ga ay diyaaradauhu ku ordaan.\nIlaa hadda ma cadda sida ay shanta qof ugu dhinteen gegada diyaaradaha, hase yeeshe Sarkaal Mareykan ah ayaa sheegay in ciidamadu ay cirka u rideen rasaas si ay uga hortagaan dadka isku dayay inay xoog ku galaan diyaarad militari oo diblomaasiyiinta iyo shaqaalaha safaaradda Mareykanka ka saaraysay magaalada. Lama kala oga inay ku dhinteen rasaastas iyo inkale.\nWeriye ka tirsan Al-Jazeera oo ku sugan Kabul ayaa soo sheegaya in Taliban ay dadka qulqulaya ka hor istaageyso inay u gudbaan dhanka garoonka diyaaradaha, isla markaana ay ridayaan rasaas digniin ah, si looga fogaado aagga garoonka.\nTan iyo markii ay ciidamada Taliban gudaha u soo galeen caasimada Kabul ayaa waxa Garoonka diyaaradaha maamulayey ciidamada Mareykanka, oo isku dayaya inay si nabdoon magaalada ugala soo baxaan muwaadiniintooda, shaqaalaha diblomaasiyadeed iyo Afgaaniyiinta la shaqeeynayeey intii ay ku suganaayeen dalkaas.\nDagaalyahannada Taliban ee guuleystay ayaa Isniintii maanta roondo ku dhex-maraayey waddooyinka magaalada Kabul, shacabkuna waxay isku buurteen dhanka garoonka, si ay xukunka kooxdaan uga baxsadaan.\nDuulimaadyada daad-gureynta ee ay wadeen ciidamada Mareykanka ayaa gebi ahaanba xiligaan istaagtay, waxayna hakad sii ahaan doonaan illaa inta gudaha garoonka laga nadiifinayo dadka usoo gudbay, sida uu sheegay Sarkaal sare oo la hadlay wakaalada Reuters.\nSida uu baahiyey Telefishinka dowladda Turkiga ee TRT waxaa maanta Kabul ka degtay diyaaradda Turkish Airlines, waxayna halkaas ka qaaday 324 qof oo sigu jira diblomaasiyiintii ka joogtay Afghanistan iyo dad u dhashay dalkaas oo rayid u badan.\nWaxaa hore u istaagay duulimaadyadii ganacsiga, waxaana magaalada xiliyada qaar laga maqlayaa rasaas goos goos ah. Shacab badan oo reer Afghanistan ah ayaa ka cararaya dalka, ayaga oo qaarkood ka cabsi qaba xukunka Taliban.\nRa’iisul wasaaraha UK Boris Johnson oo qadka Talefoonka kula xariiray madaxweynaha Faransiiska Emmanuel Macron ayaa u sheegay inuu damacsan yahay inuu martigeliyo maalmaha soo socda kulan heer sare ah oo hogaamiyaasha G7 ay ka yeeshaan xaaladda Afghanistan.\nSida ay shaacisay wasaaradda arrimaha dibedda Ruushka, Wasiirka Arrimaha Dibedda ee Ruushka Sergei Lavrov iyo Xoghayaha Arrimaha Dibedda ee Maraykanka Antony Blinken ayaa khadka taleefanka kaga wadahadlay xaaladda Afghanistan waxayna ku heshiiyeen inay sii wadaan wadatashiyada ay xaalada dalkaas kala yeelanayaan Shiinaha, Pakistan iyo Qaramada Midoobey.\nGolaha Ammaanka ee Qaramada Midoobey ayaa ku baaqay in deg deg dalkaas Afgaanistan loogu dhiso dowlad midaysan oo loo dhanyahay, goluhu wuxuu kaloo ku baaqay in la bilaabo wadaxaajood iyo in laga fogaado gabood fallo bini’aadanimo.\nMadaxweynihii Afghanistan Ashraf Ghani ayaa Axadii ka cararay dalkaas, wuxuuna sheegay inuu u baxsaday “si looga hortago dhiig daata,” ayada oo Taliban ay si rasmi ah u galeen madaxtooyada dalka ee ku taalla magaalada caasimadda ah ee Kabul.\nGhani ayaa sheegay inay la noqotay “in muwaadiniin badan ay shahiidi lahaayeen, islamarkaana Kabul la burburin lahaa,” haddii uu sii joogi lahaa.\n“Taliban waa ay guuleysteen, waxayna hadda mas’uul ka yihiin sharafta, hantida iyo dhowridda walaalahood,” ayuu Ghani ku yiri bayaan uu soo dhigay faecbook.\n“Waxay iminka wajahayaan tijaabo kale oo taariikhi ah. Ama waxay joogteyn doonaan magaca iyo sharafta Afghanistan, ama waxay ahmiyad siin doonaan meelo kale iyo shabakado,” ayuu yiri.\nMadaxweyne Ashraf Ghani ma uusan shaacin halka uu u cararay, hase yeeshee warbaahinta ugu weyn Afghanistan ee Tolo ayaa sheegtay inuu aaday dalka Tajikistan.


Booliiska dalkaan Iswiidhan iyo dacwooyinka lagu soo oogey - Radio Sweden Somali - Raadiyaha Iswiidhen | Sveriges Radio\nBooliiska dalkaan Iswiidhan iyo dacwooyinka lagu soo oogey\nPublicerat måndag 9 maj 2011 kl 15.50\nFoto: Johannes Gullbrand, Sveriges Radio\nTirada ciidamada booliiska dalkaan Iswiidhan ee la soo dacweeyey ayaa saddexdii sanee la soo dhaafey waxay kor u kecdey boqolkiiba 12, sida lagu muujiyey warbixin ka soo baxdey hey'adda qaranka u qaabilsan dacwooyinka ka dhankaa ciidamada booliiska taas oo baarta danbiyada lagu tuhmo ciidamada booliisku markii ay shaqo ku dhexjiraan.\nQiyaastii ilaa kala bar dacwooyinkaan ayaa la xiriira eedeeymo dhanka taraafikada ah oo ay booliisku galeen khaasatan iyagoo gaadiidka si xad dhaaf ah u wadey ayna sawireen kaamarooyinka hawshaas xawaaraha dheeraadka ah Lough talagaley.\nGuud ahaa ilaa 52 xaaladood ayaa sanadkii hore qaar ka mid ah ciidamada xukun maxkamadeed loogu ridey taas oo uu ka mid yahay taliye hore oo ka tirsanaa ciidamada booliiska laguna magacaabo Göran Lindberg kaas oo la xukumey ka dib markii uu galey danbiyo uu ka mid yahay in uu kufsadey gabar 17 jir ah.


SomaliTalk.com » 2013 » April\nHome » Archive Bisha April, 2013\nMadaxweynaha DFS oo Burcad Badeedka kaga hadlay Khudbad uu ka jeediyey Shirka loogu magac daray “Tana Forum” ee Itoobiya\n“Waxaan ognahay in Burcad badeeda ay dhaqaalaha aduunka wax u dhintay. Beesha Caalamkana waxey wadaan ka hortagidda Burcad Badeedda. Laakin waxaa muhiim ah in la ogaado in arinkaas uu suurta gal noqon karin haddii aan la helin Soomaaliya oo nabad ah.” Ugu danbeyntii, Madaxweynaha ayaa wuxuu kula dar-daarmay madaxda Afrika in Afrika ay masuuliyad iska saarto amnigeeda. Dowladda Soomaaliyana ay dadaal...\nYAA GABLAMI, YAASE GOOD DILI?\nHORDHAC Maanta isaga warramimayno in uu Soomaaliya 16 sano ka socdey dagaal sokeeye oo meelaha qaarkood umula doox gaadhey. Kaasi, wuxu jid u furay dhimasho ka sokow, wax allaale wixi dagaal belo barbar gasha oo ay ka mid yihiin: Burburka, qaxa, dhaca, kufsiga, gaajada, haraadka, cudurka iwm. Wuxuu kale oo kan sokeeye kaga sii xagjiraa oo isaga u gaar ah: kala aarsiga oo keenta in jaarkaa ama saaxiibkaa,...\nInnaa Lillaahii waa innaa Ilaahi raajicuun. Ilaahey ha u naxriisto Dr. Raabi, samir iyo Iimaan Ilaahey hanaga siiyo dhammaanteena waa uu naga dhintay. Jannaatul Fardowsa Ilaahey ha ka waraabiyo. Soomaalida shaqsiga halyayga ah oo watarka badan waxay yiraahdaan: ” Ma dhimmanee waa dhuuntay”. Waxaa loola jeedaa muuqaalkiisa ayaa la waayey laakiin wuxuu qabtay ayaa la harsan doonaa (sadaqa...\nMadaxweynaha DFS oo Itoobiya kaga qayb galaya Shir loogu magac daray “Tana Forum”\nMadaxweynaha Dawladda Federaalka Soomaaliya ayaa tegey Itoobiya si uu uga qayb galo shirka loogu magac darar ” Tana Forum.” Waxaana safarkaas warsaxaafadeed ka soo saaray xafiiska MDFS, uwarsaxaafadeedkaas oo u qornaa sidan: Read More →\nAbwaan Maxamed Warsame Hadraawi oo oo la Gudoonsiiyey Abaalmarin Caalami ah\nXaflad si heer Sare ah loo soo agaasimay isla markaana ay ka soo qayb galeen Siyaasiin, Odoyaasha Dhaqanka iyo qaybaha kale ee Bulshada ayaa ka dhacday Hotelka Ambashadoor ee magaalada Harggaysa.Xafladan ayaa ahayd mid Abaal Marin Caalami ah lagu Guddoonsiinayay Abwaanka Soomaaliyeed Maxamed Ibraahim Warsame Hadraawi. Read More →\nBayaankii Culimmadu kasoo saartay Nadwadii 11-aad ee ka socotay Masjid Rowda\nCulimmada oo bayaan koodii ugu baaqay ummadda Soomaaliyeed maamul iyo shacaba inay midoobaan. Waxaa caawa oo taariikhdu tahay 8-da Jamaaduthani 1434H- 18/04/2013 kusoo gabagaboobay Masaajidka Rowda ee magaalada Boosaaso ee Puntland, Nadwo cilmiyeed socotay afar habeen, cinwaan keeduna ahaa“ Islaamka iyo u Xaglinta Qabyaalada” Nadwadaas ayaa ka hadlaysay Qabyaalada noocyadeeda, sida; muuqaaladeeda,...\nDr. Cumar Axmed Malow oo ku magac dheeraa Dr. Cumar Cusmaan Raabeh ayaa Arbacadii April 17, 2013 ku geeriyoodey magaalada Qaahira ee dalka Masar, sida uu SomaliTalk.com soo gaarsiiyey Maxamed Xaaji oo ku sugan Qaahira. Dr. Cumar Cusmaan Raabeh waxa uu ahaa muwaadin Soomaaliyeed, halgamaa Soomaaliyeed, nin ay ku dheer tahay midnimada Soomaaliyeed, qoraa ummadda wacyi geliya, waxaana bahda SomaliTalk...\nZakeriye Yuusuf wuxuu Dhashay isagoo Dhabarka ka Daloola\nMaalmo ka Dibna isku Bedeshay wax u eg Buro wuxuu u Baahan yahay Gargaar Deg Deg ah Zakeriye Yuusuf Xasan Barre wuxuu Dhalan yahay mudo 6 Maalmood ah, markii Dibadda looga soo saaray Caloosha Hooyadiisa ayaa Umilsadii ku aragtay meel weyn oo Dalool ah oo u dhexeysa Dhabarka iyo Daba-Gaminta, waxayna Umulisadii ku wargelisey Waalidkiisa in ay la xiriiraan Dhakhaatiirta ku shaqada leh arrimahaan oo...\nTartan K/Cagta ah iyo Ciyaaro Dhaqameedyo lagu soo Gabagabeeyey Degmada Afgooye ee G/Sh.hoose\nCiyaartan K/Cagta ah ee ka dhacday Degmada afgooye ayaa loogu magacdaray Koobka isdhexgalka Bulshada & Nabadeynta Degmad Afgooye , waxaana soo qabanqaabiyey ururka u dooda Xuquuqda Dhalinyarada ee SYAO. Read More →\nGuddiyada Cadaalada iyo Garsoorka iyo Guddiga Amaanka oo Baarlamaanka Warbxino ka Dhageystey\nFadhiga Baarlamaanka oo maalmahanba waday dhagaysiga Warbixino ay soo gudbinayeen Guddiyada Baarlamaanka ayaa Arbacadii waxaa warbixinadooda la dhagaystay Guddiyda Baarlamaanka ee Cadaaladda iyo Garsoorka. Ugu horeynba waxaa halkaa warbixino ka soo jeediyay Guddiga cadaaladda oo u jeedkiisu ahaa ahaa warbixino ay ka soo diyaariyeen Xabsiga dhexe ee magaalada Muqdisho. Read More →\nSharciyadii Talyaaniga ayaa Soomaaliya loo soo minguuriyey markii ay xoriyada ka qaadatay 1960, waxaana ka dhashay dhaqangelinta xeerarkaas in la qaato qaabdhismeedka baarlamaanka Talyaaniga iyo kan madaxtooyada. Nidaamkaas cusub wuxuu xeer ka dhigay in madaxweynaha laga soo doorto baarlamaanka, xilkiisana uu sii hayn karo oo keliya gudoomiyaha baarlamaanka. Isdhexgalkaas waxaa ka curtay iskuhiilin...\nQoys isku Haystey Dhaxal oo ku Geeriyoodey Weerarkii lagu qaadey Maxkamada Gobolka Banaadir.\nQoyska oo ka koobnaa Afar Qof ayaa waxay Maxkamada u tegeen sidii loogu qaybin lahaa Dhaxal la sheegey in ay isku haysteen , waxaana lagu waramey in Qoyskaas ay Taagnaayeen Iridda Hore ee laga galo Maxakamda , waxayna ku Wada Geeriyoodey Qaraxii ugu horeeyey ee ka dhacay Maxkamada Horteeda. Read More →\nTaliyihii Ciidamada Booliska oo Warqadii Iscasilaada u Gudbiyey Madaxweynaha Dowlada Federaalka.\nTaliyaha Ciidamada Booliska Soomaaliyeed Generaal Shariif Shiikhunaa Maye ,ayaa Warqadii Iscasilaada u Gudbiyey Madaxweynaha Soomaaliya Xasan Shiikh Maxamuud Sida ay baahiyeen Qaar ka mid Warbaahinta ee Magaalada Muqdisho, Ilaa iyo hada lama garanayo Sababta uu isku Casliyo Taliyaha Ciidamada Booliiska hase yeeshee Warar ayay sheegey in ay la xiriirto Ariimo ku saabsan Amaanka Magaalada Muqdisho ka...\nRa’iisul Wasaaraha oo Booqday Goobtii Qaxyadu Ka Dhaceen Iyo Dhaawacyadii La Geeyey Isbitaal Madiina\nWaxa booqasho ku tagay maxkamadda gobolka Banaadir oo ahayd udub dhaxaadkii qaraxyadii ismiidaaminta ahaa ee shalay ka dhacay magaalada Muqdisho. Ra’iisul Wasaaraha iyo xubnihii la socday ayaa sidoo kale booqasho ku tagay isbitaalka Madiina oo lagu dabiibayo dhaawacyadii ka dhashay qaraxyadii fulaynimada ahaa ee kooxaha nabad diidka ah ay ku soo qaadeen maxkamadda gobolka Banaadir. Read More →\nNadwadii sanadlaha ahayd ayaa caawa ka bilaabatay masjidka Al-rowda ee magaalada Boosaaso, cinwaanka guud ee nedwada ayaa sanadkan ah “ Ismaamka iyo Qabyaaladda” waxaana ka qaybgelaya qaar kamid ah culimaa’uddiinka waaweyn ee dalka. Nadwadan oo ah tii 11-aad, waxaa soo qabanqaabiyey mu’assasada Al-minhaaj oo ah hay’ad ku hawlan fidinta diinta iyo horumarinta arimaha bulshada. Read More →\nUrurka Qaranka Suxufiyiinta Soomaaliyeed oo cambaareeyey dilka Weriye Habeeb iyo Labadii Garyaqaan ee difaaci jirtay saxaafadda\nCambaarayn dilkiii weriye Maxamed Xasan Xabeeb iyo Prof. Maxamed Maxamuud Afrax oo ahaa Guddoomiyaha Golaha Qareenada Soomaaliyeed iyo Avv. Cabdikariin Gorod oo labadoodaba lagu xasuusto dadaalkii ay u galeen sii deynta Kiiskii weriye Cabdicasiis Cabdinuur Ibrahim iyo gabadhii dhibanaha ahayd. Read More →\nGudoomiyaha Gobolka Hiiraan oo Sheegay Inaan Laga harayn Fal Toogasho oo Ciidamada itoobiyaanku Shalay ka gaysteen Magaalada beled Weeyne.\niyo Warar Goos Goos ah oo ku saabsan Soomaaliya iyo In ka Badan Labataan Sano Kaddib Hay’adda IMF oo Oggolaatay Xubinimada Soomaaliya. iyo Somaaliland oo sheegtey in aysan Gorgortan ka geli Doonin Gooni isku Taagooda . Read More →\nAllaah baa Mahad leh. Ammaan iyo Nabadgelyo Nabi Muxamed korkiisa ha ahaato! Suxufiga caanka ah ee wax ku qora Shaashadda Caalamiga ah ee Al-Jazeera, lana yiraahdo Xamdi Cabduraxmaan ayaa dhawaan daabacay qoraal dheer oo uu ugu magac darey Soomaaliya iyo ’Sykes- Picotka cusub’. Taariikh ahaan Hawraarta ama kelmadda Sykes-Picot, waxa ay ka timid heshiish dhexmarey Ingiriiska iyo Faransiiska intii...\nDowlada Norway :Waxaa Tihiin Norwegian, Soomaalina waa tihiin Norway Dan weyn bay ka leedahaya Soomaaliya. Kulan ay isugu Yimaadeen Qaar ka mid Xildhibaanada Baarlamaanka Dowladda Federaalka ayaa waxaa si weyn looga doodey Arimaha Kismayo Haatan ka taagan iyo Galaangal ay Dowlada Noway ku leedhaya arrimha Maamul u sameynta Gobolada Jubbooyinka oo haatan uu ka taagan yahay Muran aad u Xoogan kaasoo...\nGudoomiyaha Baarlamaanka Oo Dalka Dib Ugusoo Laabtay, Kana Warbixiyey Safarkiisa Norway\n“safarka aan ku aaday Norway waxa aan aheyn wafdi ballaaran oo waxaa I wehliyey gudoomiyeyaasha gudiyada joogtada ah oo ilaa hada halkaasi shaqo ugu maqan, ujeedaduna waxey aheyd inaan mataaneyno baarlamaannada Soomaaliya iyo Norway si aan u yeelanno wada shaqeyn joogta ah islamarkaana aan qibradaha isdhaafsano oo aan ka kororsano waxa ay na dheeryihiin”ayuu ku bilaabay Gudoomiyaha Baarlamaanka...


DF Somalia oo ay fursadi soo martay markii ay Qadar go’doomiyeen dalal ka tirsan Khaliijku | Hadalsame Media\nHome Arrimaha Caalamka DF Somalia oo ay fursadi soo martay markii ay Qadar go’doomiyeen dalal...\nDF Somalia oo ay fursadi soo martay markii ay Qadar go’doomiyeen dalal ka tirsan Khaliijku\n(Hadalsame) 01 Okt 2021 – Siyaasaddu hay’ad samafal ma aha, waa dano la kala beddesho, kanaan ku siiyey, kanna waa qaatay. Tusaalayaal baan sheegi:\nMarkii Dawladda Qatar la go’doomiyey, oo cir iyo dhul iyo bad laga xirtay, Turkigu waa u gurmadey, waa taageeray, ciidan buu geeyey, badeecadduu u daabulay, sucuudi & imaaraad buu ku waayey.\nLaakiin Turkigu muxuu beddel helay? Waxaa ka mid ah: Qatar wexey maal gashatay turkiga 2019 in ka badan $22 bilyan, waxaa dhismaha qatar ka shaqeeya 500 shirkadood oo turki ah iyo shaqaalohooda.\n2020-dii Qatar wexey saddex jibbaartey xoojinta dhaqaalaha turkiga oo gaarsiisey $15 bilyan. Riyaalka ayey Liirada ku xirtay. Isla sannadkaa booqashadii Amiirka Qatar, wexey la saxiixatay 10 heshiis, oo ay ka mid tahay in Qatar iibsato 10% suuqa saamiyada turkiga ee (Istanbul stock exchange).\nQatar wexey kaloo yeelatay (49.9%) wershedda dabbaabadaha iyo baabuurta gaashaaman. Badeecadda turkidu u dhoofisey Qatar $1.4 bilyan, iyo faa’iidooyin badan oon ka gudbey.\nSoomaaliya inta Turkigu taageeray Qatar in la mid ah ama ka badan ayey taageertay, go’doomintii wey u hiilisay, sucuudi iyo imaaraat iyo masar ayey ku weydey, hawadeeda ayey diyaaradaha qatar u furtay (hal maalin 15 duullimaad).\nWaxaa se la is weydiinayaa: Mexey soomaaliya ku beddelatey oo muuqda? Waxaan xogta ku haynnaa Qatar iney wax walba diyaar la ahayd lana tahay, haba yaraateena eed ku lahayn, $10 bilyanna koob shaaha uga fududahay.\nAllaha u siyaadiyo, laakiin jawaabta akhristahaan u daayey.\nPrevious articleCillado & cudurro laga qaado qofka oo iskaabulannimada ku yara daaha\nNext articleDHEGEYSO: Sweden oo isku haysata kaalmo la siiyo ururro ay ka mid yihiin QM, Bankiga Adduunka iyo qaar kale